recursal/SuperWikiNEXT-32B huggingface dataset:
**嫁娶屋**（粵拼：Gaa3 ceoi2 uk1）係廣州同佛山嘅一種傳統婚禮場地，喺 17 世紀（大清早期）開始有。佢哋係畀啲新人租嚟搞婚禮嘅。

歷史
--

佛山人搞婚禮好講排場，但係自從 17 世紀開始，人口稠密嘅佛山房屋供應緊張，令到唔少人嘅居所細得滯，攞唔到嚟搞大型嘅婚禮。當時一戶姓楊嘅有錢人家就出租自己嘅宅院畀人舉辦婚禮－就係「嫁娶屋」嘅開端。打後楊氏大宅轉咗手，做埋專門租畀新人舉行婚禮嘅場所－變咗做家陣嘅文會里嫁娶屋。自從楊氏出租嫁娶屋開始，喺佛山嗰頭相繼出現咗其他嘅嫁娶屋，重有分唔同等級。

19 世紀開始佛山嘅外來移民人口多咗好多。呢個時候係嫁娶屋嘅全盛時期。嫁娶屋成行成市，分布有喺九個地方，曾形成過所謂嘅「婚嫁一條街」。喺 1920 至 30 年代，佛山街頭成日都見得到「嫁娶屋出租」嘅廣告。

中華人民共和國成立之後，傳統婚禮式微，原嚟嘅嫁娶屋都改變咗用途，而文會里嫁娶屋亦都畀人間做民房。而家嘅清代嫁娶屋淨係得返文會里 36 號、38 號、40 號嘅嫁娶屋同埋長生樹嫁娶屋保留得完整啲。

現況
--

近年嚟中國大陸有唔少新人揀舉行傳統唐式婚禮，佛山嘅嫁娶屋行業亦都因為咁而復興。文會里嫁娶屋自從 2013 年起恢復出租畀民眾做唐式婚禮場地。後嚟南風古灶風景區亦都將區入面嘅林家廳改建做嫁娶屋。

睇埋
--

* 嶺南文化
* 嶺南建築
* 籃姑

攷
-

1. 1 2  〈佛山嫁娶屋重現嶺南婚俗〉 (繁體中文). 大公網. 2014-01-05. 原著喺2016-08-16歸檔. 喺2016-07-23搵到.
2. 1 2  吴英姿 (2013-11-18). 〈揭开"嫁娶屋"的红头盖〉 (簡體中文). 佛山市政府網. 原著喺2016-08-18歸檔. 喺2016-07-23搵到.
3. 1 2  景瑾瑾 (2013-01-29). 〈佛山清代"嫁娶屋"春节后全面开放〉. *A* (簡體中文). 羊城晚報. 喺2016-07-23搵到.
4. 1 2  〈南风古灶婚嫁屋重新开张〉. *A* (簡體中文). 中國婚嫁網. 2016-03-25. 原著喺2016-09-20歸檔. 喺2016-07-23搵到.
5. 1 2  〈嫁娶屋〉 (簡體中文). 禪城區地情網. 2016-04-15. 原著喺2016-08-20歸檔. 喺2016-07-23搵到.
**媛**，本來係對女性嘅一個美好稱呼。但喺中國，呢個詞語就用嚟形容一啲女性網絡紅人為咗可以喺社交媒體或者網路直播平台度博出位，特登著啲比較暴露性感，又同有關場合完全不符嘅衣著，然後影相或拍片放上網。

例如，「佛媛」就係指有啲女性網絡紅人會打扮得好誇張，花枝招展咁食齋唸佛，博取大眾目光。轉移場地去到幼稚園門口，相約衣著扮接小朋友放學，就被稱為「幼兒媛」。

亦有啲女性網絡紅人會聲稱自己有嚴重疾病，然後放一啲自己喺醫院嘅相，例如自己著病人衫，手術傷口位置等。但過兩日又話自己好番晒，仲喺度宣傳一啲保健用品。呢啲做法，有啲人叫做「病媛」。

外間抨擊
----

有啲人對於呢種風氣，持負面態度。例如網絡紅人張吉晶就曾經喺社交媒體話自己有病要住院做手術，期間放咗好多相上網，之後又宣傳保健用品。有啲網民除咗揶揄佢係「病媛」，仲話不如會去做「殯媛」。

參考
--

1. 1 2  〈短裙黑絲「幼兒媛」接侄子影片瘋傳 園長揭露真相 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2021-10-22. 喺2021-10-25搵到.
2. 1 2 3  自由時報電子報 (2021-09-29). 〈中媒點名抨擊濃妝豔抹「病媛」 網酸爆：讓她們去做殯媛吧 - 國際〉. 《自由時報電子報》 (中文). 喺2021-10-25搵到.
**100位為新中國成立作出突出貢獻的英雄模範人物同100位新中國成立以來感動中國人物評選**（簡稱**全國「雙百」人物評選**）係為迎接中華人民共和國成立60周年，中共中央宣傳部、中共中央組織部、中共中央統戰部、中共中央文獻研究室、中共中央黨史研究室、民政部、人力資源社會保障部、全國總工會、共青團中央、全國婦聯、解放軍總政治部等11個部門聯合組織開展嘅評選活動。

評選準則
----

「100位為新中國成立作出突出貢獻的英雄模範人物」嘅標準係「為咗民族獨立同人民解放英勇犧牲，值得永遠銘記嘅革命先烈；為咗黨同人民嘅事業不懈奮鬥嘅基層優秀共產黨員、戰鬥英雄同革命群眾嘅傑出代表；堅決擁護同支持革命事業，積極從事進步活動嘅著名民主愛國人士同國際友人；响全民族抗戰中頑強奮戰、為國捐軀嘅愛國將士。」時間限定響從中國共產黨誕生到新中國成立，即1921年到1949年呢28年。

「100位新中國成立以來感動中國人物」嘅標準係「堅決貫徹落實黨嘅路線方針政策，堅定理想信念，牢記黨嘅宗旨，廉潔奉公，一心為民嘅基層優秀黨員幹部；為國家發展、民族振興、社會和諧、人民幸福作出重大貢獻嘅各行各業傑出代表；响平凡崗位上做出不平凡業績嘅工人、農民、知識分子同解放軍官兵、青年學生同埋其他先進典型。」

候選人提名
-----

全國「雙百」人物評選活動自2009年5月中旬啟動以嚟，中國各地各部門高度重視，精心組織，廣大幹部群眾紛紛以信函通訊、網絡媒體、熱線電話、手機短信等方式積極参與，推薦提名「雙百」候選人。評選活動組委會根據群眾推薦情況，經過評審組認真評議，最終確定咗一共300位嘅100位為新中國成立作出突出貢獻的英雄模範人物同100位新中國成立以來感動中國人物候選人。

投票
--

全國「雙百」評選候選人响2009年7月20號向社會公布，投票期由7月20號起，到8月10號結束。中國各地群眾可以通過報紙選票、網絡投票同手機投票三種方式參與投票評選。活動組委會辦公室仲公布咗監督電話，以保證評選活動嘅公正性。20日時間裡面，群眾參與投票總數近1億。喺投票評選嘅基礎上，經過有關部門審核、組委會評審組專家投票等程序，最終响9月10號評選出100位為新中國成立作出突出貢獻的英雄模範人物同100位新中國成立以來感動中國人物。

評選結果
----

100位為新中國成立作出突出貢獻的英雄模範人物名單（按姓氏筆劃排序）
八女投江、于化虎、小葉丹、馬本齋、馬立訓、方志敏、毛澤民、毛澤覃、王爾琢、王盡美、王克勤、王若飛、鄧萍、鄧中夏、鄧恩銘、韋拔群、馮平、盧德銘、葉挺、葉成煥、左權、白求恩、任常倫、關向應、劉老莊連、劉伯堅、劉志丹、劉胡蘭、吉鴻昌、向警予、尋淮洲、戎冠秀、朱瑞、江上青、江竹筠、許繼慎、阮嘯仙、何叔衡、佟麟閣、吳運鐸、吳煥先、張太雷、張自忠、張學良、張思德、曠繼勳、李白、李林、李大釗、李公樸、李兆麟、李碩勳、楊殷、楊子榮、楊開慧、楊虎城、楊靖宇、楊闇公、蕭楚女、蘇兆征、鄒韜奮、陳延年、陳樹湘、陳嘉庚、陳潭秋、冼星海、周文雍同陳鐵軍夫婦、周逸群、明德英、林祥謙、羅亦農、羅忠毅、羅炳輝、鄭律成、惲代英、段德昌、賀英、趙一曼、趙世炎、趙尚志、趙博生、趙登禹、聞一多、埃德加·斯諾、夏明翰、格里戈里·庫里申科、狼牙山五壯士、聶耳、郭俊卿、錢壯飛、黃公略、彭湃、彭雪楓、董存瑞、董振堂、謝子長、魯迅、蔡和森、戴安瀾、瞿秋白

100位新中國成立以來感動中國人物名單（按姓氏筆劃排序）
丁曉兵、馬萬水、馬永順、馬恆昌、馬海德、中國女排五連冠群體、孔祥瑞、孔繁森、文花枝、方永剛、方紅霄、毛岸英、王杰、王選、王瑛、王樂義、王有德、王啟民、王進喜、王順友、鄧平壽、鄧建軍、鄧稼先、叢飛、包起帆、史光柱、史來賀、葉欣、甘遠志、申紀蘭、白芳禮、任長霞、劉文學、劉英俊、華羅庚、向秀麗、廷·巴特爾、許振超、達吾提·阿西木、邢燕子、吳大觀、吳仁寶、吳天祥、吳金印、吳登雲、宋魚水、張華、張雲泉、張秉貴、張海迪、時傳祥、李四光、李春燕、李桂林同陸建芬夫婦、李素芝、李夢桃、李登海、楊利偉、楊懷遠、楊根思、蘇寧、谷文昌、邰麗華、邱少雲、邱光華、邱娥國、陳景潤、麥賢得、孟泰、孟二冬、林浩、林巧稚、林秀貞、歐陽海、羅映珍、羅健夫、羅盛教、草原英雄小姐妹、趙夢桃、鍾南山、唐山十三農民、容國團、徐虎、秦文貴、袁隆平、錢學森、常香玉、黃繼光、彭加木、焦裕祿、蔣築英、謝延信、韓素雲、竇鐵成、賴寧、雷鋒、譚彦、譚千秋、譚竹青、樊錦詩
**婷婷看世界**係一個以 Facebook專頁，抖音等社交平台經營嘅親中新聞媒體，現時喺 Facebook有超過十三萬個讚好。佢哋標榜自己報道香港、台灣同埋海外媒體唔報嘅新聞，但就時不時分享央視新聞等中國媒體嘅報道。

團隊成員
----

佢哋冇披露過自己嘅團隊成員，或者『婷婷』到底係邊個。但係時事評論員黃世澤就曾經發表文章，話呢頁好大機會係李偲嫣、屈穎妍同陳志豪等親中派人士背後操縱。

立場
--

婷婷看世界一般視之為親中派媒體，佢哋亦不時指控香港民主派勾結外國勢力，英美兩國喺香港有大量間諜，希望整冧中國。

爭議
--

### 散播印度軍隊防寒服倉大火假新聞

婷婷看世界2020年11月14號喺Facebook發佈咗一段影片，話印度軍隊防寒服倉庫近日發生大火，防寒物資「全軍覆沒」，「20萬高原印軍雪上加霜」，又引用印度《經濟時報》，話印度總理下令徹查。但係呢段短片，就被傳真社發現，其實係利用唔同事件片段拼湊出來嘅假新聞。其中嗰段假新聞片段入面，一張男人企喺火海前嘅相片，傳真社發現最早喺2008年3月26號就出現，而且其實係新德里一個木材倉庫大火嘅相。而婷婷看世界聲稱引用嘅印度《經濟時報》，10月至11月都唔見話印度總理下令徹查嘅相關報道。

參考
--

1. ↑  黃世澤, Martinoei (2018-08-31). 〈仲睇 婷婷看世界 ？你睇緊李偲嫣、屈穎妍同陳志豪〉. 《MO's notebook 4G 黃世澤 的筆記簿》 (臺灣中文). 喺2020-11-19搵到.
2. ↑ . 〈婷婷看世界：港反對派勾結美方 美「顏色革命」企圖整垮中國 | ETtoday政治新聞 | ETtoday新聞雲〉. *www.ettoday.net* (繁體中文). 喺2020-11-19搵到. `{{cite web}}`: `|last=` has generic name (help); External link in ``|last=`` (help)
3. ↑  〈建制藍絲臉書專頁及社群大集合（Fb Page & Group） | 書生百用 | 立場新聞〉. 《立場新聞 Stand News》 (英文). 原著喺2020-07-04歸檔. 喺2020-11-20搵到.
4. ↑  〈【Fact Check】網傳印軍防寒服倉大火 片段來自其他火警事故〉. 2020-11-18.`{{cite web}}`: CS1 maint: url-status (link)

出面網頁
----

* 婷婷看世界嘅Facebook頁
**聖公會聖基道兒童院**（英文：**Sheng Kung Hui St. Christopher's Home**）響1935年由聖公會港澳教區何明華會督創辦，最初主要係收留當時社會上戰亂嘅孤兒，現時已發展為多元化兒童服務機構，係香港擁有最多兒童之家服務名額嘅非政府機構。總辦事處設喺北角香港青年協會大廈。

史
-

鹿茵山莊入口
聖基道兒童院初名「大埔農化孤兒院」，院舍響新界大埔滘大埔道十三咪半，即「鹿茵山莊」現址，院內有學校，院童響課餘會開墾山邊梯田耕作，學習農畜同手工藝等技能。1954年改名「聖基道化院」，院務擴展到營辦全港多間細路服務嘅慈善機構。1994年結束「大埔聖基道兒童院」院務，喺沙田設立嬰兒部同埋響港、九、新界各區成立24個兒童之家，為來自破碎家庭嘅細路同青少年提供住宿照顧服務。

### 發展

聖公會響兒童院搬走後，向政府申請將院舍改做神職人員宿舍被拒，及後響1990年獲批准發展住宅物業，聖公會揀同長江實業合作發展。由於地皮由聖公會提供，補地價同建築費等由長實負擔，物業落成後長實預留三分之一嘅樓面畀聖公會。院舍地皮最終發展成為佔地超過196萬平方呎包括22幢獨立花園洋房、5幢高座住宅同5幢低座住宅嘅「鹿茵山莊」，響1998年落成賣出，以超過萬蚊呎價推售，一度引起市場震動。

稅務局認為聖公會響土地發展上獲得巨額利潤，徵收七年來合共1億8,000萬港元利得稅，聖公會以所得嘅鹿茵山莊單位安排退休神職人員入住，而所得資金全撥慈善用途，不服稅務上訴委員會裁決，上訴至高等法院。

服務
--

兒童之家同寄養服務嘅申請均須透過社會福利署中央轉介系統轉介，膳食同住宿免費，但小朋友嘅家人或監護人須支付入住小朋友嘅其他個人開支，如書簿費、零用錢等。

### 兒童之家

聖基道兒童院響香港共設有24間兒童之家，每個家舍服務8名細路。兒童之家專為4至18歲，因家庭問題需要暫時離家嘅細路同青少年，提供近似家庭模式嘅24小時住宿照顧服務。


|  |  |  |
| --- | --- | --- |
| 柴灣尤德夫人醫院高級職員宿舍* 真理兒童之家
* 公義兒童之家
* 平安兒童之家
* 救恩兒童之家
* 靈光兒童之家
* 信實兒童之家

觀塘秀茂坪邨* 雅各兒童之家
* 安德烈兒童之家
* 彼德兒童之家

葵涌安蔭邨* 約翰兒童之家
* 腓力兒童之家
* 湯馬兒童之家
 | 青衣長亨邨* 馬太兒童之家
* 西門兒童之家
* 達太兒童之家

天水圍天瑞邨* 仁愛兒童之家
* 喜樂兒童之家
* 和平兒童之家

天水圍天耀邨* 忠實兒童之家
* 溫柔兒童之家
* 節制兒童之家
* 忍耐兒童之家
* 恩慈兒童之家
* 良善兒童之家
 |   |

### 寄養服務

聖基道兒童院提供35個一般寄養服務名額，另有15個緊急寄養服務名額。寄養服務為細路配對合適嘅寄養家庭，畀細路可以喺安全穩定嘅環境內居住。

### 幼兒教育

聖基道兒童院響2006年初增設幼兒教育服務，為2-6歲細路提供學前教育同日託服務。現時開咗兩間幼兒院，每間幼兒園可容納一百名小朋友，服務名額合共二百位。

幼兒院
* 聖公會聖基道幼兒園（葵涌）
* 聖公會聖基道幼兒園（灣仔）

### 兒童健康發展綜合服務

於2007年響灣仔運盛大廈開展「健苗軒」，提供細路全人健康嘅指導同訓練、細路健康評估同跟進服務，推行宣揚細路健康訊息嘅學校同社區教育活動。

### 新來港人士服務

聖基道兒童院響1999年10月喺沙田區開設為來港唔夠4年嘅新來港細路同家庭提供「一站式」嘅支援服務。

新來港人士服務中心同外展服務
新來港人士服務中心響瀝源邨綠泉樓，中心主動接觸服務對象，並提供社區資訊諮詢、教育服務、適應小組、共融活動、個案輔導同轉介服務。外展服務主要聯繫社區嘅服務點如學校、教會同各機構，接觸缺乏支援嘅新來港人士同低收入家庭。

聖基道普通話學院
學院幫新來港人士考取專業普通話教授資格，以專業服務社群。

* 位於博康邨已停止服務嘅嬰兒部位於博康邨已停止服務嘅嬰兒部
* 響瀝源邨嘅服務中心響瀝源邨嘅服務中心

參考
--

1. ↑  發展商與地主屢合作
2. ↑  〈大埔新盤靜候賣地佳音〉. 原著喺2016年3月4號歸檔. 喺2011年8月9號搵到.

出面網頁
----

* 聖公會聖基道兒童院
* YouTube上面嘅聖公會聖基道兒童院嘅頻道
* 聖公會聖基道兒童院嘅Facebook頁 改維基數據
* 聖公會聖基道兒童院嘅Instagram頁 改維基數據


| 香港聖公會 |
| --- |
| 香港墳場教堂．會督府．教堂禮賓樓．靜修院 |
| 行政 | 主教長．主教院．總議會 |
| 禮儀 | 《公禱書》（黑皮公禱書）．《聖餐崇拜禮文 (第二式)》．聖人曆同教會年曆 |
| 機構 | 

|  |  |
| --- | --- |
| 教育 | 幼兒教育議會．小學監理委員會．中學委員會 |
| 福利協會 | 聖基道兒童院．聖雅各福群會．婦女總團．麥理浩夫人中心 |

檔案館．《教聲》．宗教教育中心 |
| 史 | 維多利亞教區．港澳教區 |
| 香港聖公宗教堂一覽．澳門聖公宗教堂一覽

---

Category 類． **聖公宗指南** |
|  |
| --- |
| 宗教系列**基督宗教** |
|  |
| **基督教史**基督教發展時序耶穌基督耶穌十二門徒大公會議大分裂十字軍東征宗教改革與更正教中國基督教中國基督教史 |
| **三位一體**聖父聖子 (神學)聖靈 |
| **基督教神學**基督教會禮拜 聖恩 · 救贖 登山寶訓 十誡 |
| **聖經**舊約新約正典次經偽經和合本修訂版 |
| **基督教派**天主敎東正教聖公宗新教東方正統教會東方亞述教會基督教運動 |

**聖公宗**（英文：Anglicanism；又叫**聖公會**、**安立甘宗**、**英國國教**）原本係天主教（大公教會）嘅一個教派，目前係英國（嚴格啲係英格蘭）國教，喺2008年普世聖公宗約有7300萬教徒。

安立甘/安立間（Anglican），意譯係英國教會嘅、英國嘅，形容信徒、制度、教會、甚至禮儀傳統同神學思想係由英格蘭嘅國家教會，英國國教會（The Church of England）所發展出嚟嘅，成為普世聖公宗。呢個詞語可以形容其他喺普世聖公宗團契獨立嘅教會組織個追隨者，佢哋都因為教義同禮儀上與本身嘅教省產生分歧而獨立出嚟。但係，美國同蘇格蘭嘅聖公會英文名就用「The Episcopal Church」。「Episcopal」意思係主教制嘅。普世華人、韓國同日本基督徒都用「聖公會」作公家稱號。

普世聖公宗團契認為自己係神聖大公同使徒所傳嘅教會嘅一部分，係大公又經過改革嘅教會，好多聖公會教友相信聖公宗係新舊教會嘅混合體。有一啲高派教會擁護者覺得佢哋嘅教會係無教宗嘅公教教派，亦唔似其他新教教會有一位舉足輕重嘅代表人物好似馬丁路德、諾克斯、加爾文同約翰衛斯理。普世聖公宗係39個同坎特伯里大主教有聯繫嘅教省神學上嘅交流板同聯合團契。

史
-

### 宗教改革前

聖公會傳統地被認為起源係響6世紀末到英國嘅第一位坎特伯雷大主教──坎特伯里聖奧古斯丁。但係追溯再早期，基督教早已響5世紀嘅羅馬時期英國甚至有可能1世紀已經立足英國。第一位英國嘅殉道者──Saint Alban，相信喺4世紀出世。可以響唔少牧區中睇出佢響英國教會裏聲望，因為唔少英國教堂以佢命名，並做守護聖者。

6世紀初愛爾蘭同蘇格蘭傳教士嘅再一次設立，尤其聖博德同Saint Columba，聖公會認為塞爾特人係佢哋教會嘅先驅。

### 亨利八世確立

改教運動嗰陣，英國國王係亨利八世（1491-1547，1509年登基）。佢係忠誠天主教徒，1521年重寫《確信七聖事》嚟反對馬丁路德，教宗良十世（Pope Leo X）封佢為「信仰嘅維護者」。當年為咗同安妮·博林（Anne Boleyn，1507-1536）結婚，就同無仔生嘅老婆阿拉貢嘅凱瑟琳（Catherine of Aragon，1485-1536）離婚，因為得唔到教宗克勉七世（Pope Clement VII，1523-1534）嘅批准，而怪罪當時嘅大法官兼英國大主教托馬斯·沃爾西（1475-1530）冇盡力疏通，於是誣告托馬斯·沃爾西謀叛，響押去倫敦途中病死咗。亨利八世就任命托馬斯·克蘭麥（Thomas Cranmer，1489-1556）做大主教。並喺1534年經過國會宣佈「最高權法案」（Supremacy Act）：

1. 教宗嘅權唔及英格蘭。
2. 英國國教同教廷分離，國王係英國教會最高領袖。

就咁樣英國國教喺天主教分離。

亨利八世原本諗住維持教義，只係分離教廷管制，但已經無可能喇。繼任嘅愛德華六世（1537-1553，1547年登基）只活到15歲，由同父異母家姐瑪麗女王就任（1516-1558，1553年登基）。瑪麗女王讀過天主教學校，係虔誠天主教徒，佢一上任就開始逼害國教教徒，企圖恢復天主教。好多人咁樣就逃亡到日內瓦，學加爾文教派嘅傳統。

伊利沙伯一世女王（1533-1603，1558年登基）就任之後，先至恢復英國國教。至1559年4月29號，國會再通過一項最高權威法，根據呢個法案，英國完全廢棄教廷嘅權威，唔再畀任何款項到羅馬，同時由伊利沙伯女王任命馬太.柏克做坎特伯里大主教。於是坎特伯里嘅蘭柏宮成為英國國教會嘅精神中心。

1544年坎特伯里大主教托馬斯．克蘭麥頒布聯禱文（litany）。1549年頒行公禱書，當中並無音樂。至1550年先喺John Merberke（1510-1585）譜曲定名「含譜公禱文」（Book of Common Prayer Noted）。

聖公會嘅特色：

1. 主教制
2. 用公禱書
3. 1535年起用英文聖經
4. 英國國教

1920年Lambeth（蘭柏）普世主教會議（1867年舉行首屆會議，召集全球各教區嘅主教，由坎特伯里大主教親自主持會議。10年一次係聖公會最高機制──如同大公會議）確立：

1. 聖經最高權威
2. 兩大禮儀：聖洗禮同聖餐禮
3. 主教制

### 傳到英國以外嘅地方

17世紀嗰陣，英國國教會開始響美國、澳洲、加拿大、紐西蘭同南非等前英殖民地創立教會。由18世紀開始，由一批聖公宗傳教士響亞洲、非洲同拉丁美洲建立聖公宗教會。響1843年香港島被割讓做咗英國殖民地後，英國聖公會派咗史丹頓牧師嚟香港建立聖公會，成為響中華傳教嘅開始。

### 聖公宗裏面嘅合一

各地聖公宗教會亦先後離開英國聖公會，成立自主嘅獨立教省，並加入普世聖公宗呢個教會團契，以坎特伯里大主教為精神領袖。

### 同天主教嘅共融

2009年，羅馬教廷製定頒布《宗座憲章》，回應聖公會信友嘅需求，將設立特別教區，同聖公宗完全共融。同日，坎特伯里大主教同天主教嘅威斯敏斯特總教區總主教響倫敦發表聯合聲明，指出《宗座憲章》嘅發布「打消希望以新方式同天主教共融嘅聖公會團體嘅疑慮。」

### 按立聖品嘅製度

聖公宗同天主教一樣相信使徒遺傳，特別響按立神職人員嘅續承到。聖公會實行三品聖職，主教（會督，Bishop，和合本聖經譯成「監督」），牧師（會長，Elder，和合本聖經譯成「長老」）同埋會吏（Deacon，和合本聖經譯成「執事」）。

祈禱／禮儀用書
-------

* 公禱書（The Book of Common Prayer）（全球聖公會）
* 1980替用禮文書（Alternative Service Book, 1980）（英國國教會）
* Common Worship（英國國教會）
* 聖餐崇拜禮文（香港聖公會）
* 日常禮讚（香港聖公會）

信條
--

* 承認普世神聖大公教會嘅三大信經：尼吉亞信經、使徒信經同阿塔拿修信經。

睇埋
--

* 普世聖公宗

出面網頁
----

* 教會歷史
**媽姐**，又寫做**馬姐**，係一種女家傭。喺1930年代，因為外地機織發達，中國廣東順德手工絲綢業式微。當地一啲本來以繅絲為生，梳起唔嫁嘅自梳女，為咗維持生計，就到南洋馬來亞、新加坡等地同埋香港、澳門打住家工，呢啲女傭就叫做「媽姐」。

打扮
--

媽姐通常梳住條長辮，平時着白衫黑褲。媽姐一個別名叫**土鯪魚**，呢個別稱有幾種講法，一說土鯪魚唔會大肚，似媽姐嘅優美身段，二說係媽姐嘅長辮似土鯪魚身上嘅黑線，最後土鯪魚一條身，媽姐終身唔嫁，亦都係一條身（獨身）。

梳起唔嫁
----

《香港民間風土記憶》咁講：梳起儀式嗰日，媽姐換套新衫，先拜當天祖先，之後喺觀音發誓唔嫁，佢緊住喺啲好姊妹面前，對鏡將條辮梳成一個髻，一經「簪花」，側邊嘅姊妹就燒炮仗，代表大吉大利，佢跟住跪喺觀音面前，「叩謝神恩」，梳起嘅儀式就禮成，姊妹姊妹一齊去食返餐。

梳起嘅女仔冇家室，怕死咗之後冇人拜，會變成「無主孤魂」，一就響在生嗰陣買定個長生位畀自己，唔係就畀錢人家買個老婆嘅名份，死咗之後可以靈位入祠堂，不過係唔會去「夫家」住，唔洞房、亦唔生仔，行完禮就返娘家，啲人叫呢隻做「不落家」。

種類
--

媽姐可分為五類，依職級順序：

* 近身：即侍女，係至高級嘅一類，薪水亦至高
* 湊仔：即褓姆，負責照顧少爺仔
* 煮飯：即家廚
* 打雜：即雜務
* 一腳踢：至低級嗰種，即係乜都要做，工作量最大，人工至奀，多數係新人

隨住自梳習俗嘅式微，年老嘅媽姐又陸續退休，加上有好多外籍家庭傭工，而家只有少數後生嗰陣已經照顧僱主一家嘅老媽姐仍然同僱主一家一齊生活。

參考
--

* 周樹佳，《香港民間風土記憶》，天地圖書有限公司，ISBN 978-988-211-623-8 第110頁。

出面網頁
----

* 從「繅絲女」到「順德媽姐」── 一個式微女性行業的社會分析
* 《老香港：东方之珠》："七姊妹"故事
**關白**，係日本古代一個職位，主要責職係輔佐天皇。

歷史
--

關白一字由中國傳入日本，出自霍光。因為響漢宣帝時期，霍光好有權力，所以咩嘢事都要話畀先，呢件事就紀錄響《漢書》一句「諸事皆先**關白**光，然後奏天子」，後嚟為咗避諱，所以又叫博陸。

大約響880年至887年之間，由藤原北家成員基經創立關白一位，並就任做關白。之後因為藤原氏坐大，權力大到架空咗天皇，所以關白就做咗最高官位，而且關白一位仲要係藤原北家嘅人先至做得，久而久之就變成世襲官位。而同時仲有另一個官位升咗上嚟，嗰個就係攝政，所以佢同關白合稱為「攝關」。

1131年，忠通繼承關白一位，19年後近衛天皇提出要忠通將關白傳畀細佬賴長（因為前任關白、即忠通同賴長個老豆忠實生前好鍾意賴長，而賴長又好叻仔），但係忠通就一口拒絕，呢年決定唔單止激嬲咗天皇，仲激嬲埋藤原北家一班老臣子，結果就響1156年爆發保元之亂。雖然最後賴長畀人殺死，但呢件事導致藤原北家分裂，分咗近衛家、松殿家、九條家三家，而且後嚟呢件事導致平清盛成功「上位」，藤原北家徹底分裂。

後嚟關白九條忠家規定，關白一位由五攝家輪流做。

至到1868年，政府頒令王政復古，關白、攝政同幕府大將軍都畀人廢除，而最後一任關白係二條齊敬。

睇埋
--

* 攝家
* 攝政
**臺灣獨立運動**，簡稱**臺獨**，係一種政治理念，目標係將臺灣建立成獨立自主、主權完整、同被國際廣泛承認嘅正常國家，喺各方面擺脫主要來自中國大陸嘅干涉或箝制。建立實質及法理獨立的嘅「臺灣共和國」以取代現有嘅中華民國政府，或使用台灣現有「中華民國」國號，持續走向永久維持現狀嘅兩個國家狀態（即兩國論或一邊一國），並深化基於臺灣主體性嘅臺灣人認同。台灣內部目前因泛藍陣營同泛綠陣營而對統獨選項重有唔同意見（支持維持現狀嘅比例多過支持台灣獨立、而支持台灣獨立嘅比例又高過唔夠一成嘅支持統一）。

詞義謬誤
----

「台獨」一詞通常所指嘅，唔對應字面意思。「民國」一早喺度，後來有國共内戰，共產黨打贏，攞到國民黨大部分土地，用嚟立個新國——中華人民共和國，實際上係「大陸獨立」，將原本（勉強可以叫做）統一嘅中國土地分裂成鮮明嘅兩國，民國管住嘅就得返台灣呢個大島同一揸島仔。按正常邏輯講，兩岸統一有兩條路——中共吞曬民國或者相反。今時今日，前者強好多，雙方都認為民國無本事攞返被佔領咗嘅大陸，已經無乜人提「反攻大陸」。所謂嘅台獨，理論上係話民國放棄攞返被中共分裂咗出去嘅中國土地，法律上以後承認中共成功分裂咗中國嘅現狀，實際上「台獨」呢個詞語用起來，寓意極之混亂。中共所指，「兩岸統一」嘅實際意思係比「大陸獨立」再進一步——食埋原有中國政權剩翻嘅所有。

各國立場
----

 呢個表唔完整，歡迎**加料**。
### 中華民國

中華民國國內對台獨反應兩面。藍營人士一般反對台獨，綠營人士一般支持台獨。

### 中華人民共和國

中共政府長期堅決反對「臺獨」主張，主流趨勢係寄望以和平嘅一國兩制方式納咗台灣，並鼓勵加強兩岸合作交流，不過同時中共政府亦喺《反分裂國家法》講到，如果臺灣獨立，將不惜以戰爭解決整個糾紛。

關於以武力佔據台灣，中國政協兼前軍官王洪光，曾經發表「2020武統台灣」嘅預言，話台灣喺2020年前就會被中共以武力攻佔。呢個預言最終並無實現，反而成為咗一啲香港同台灣網民恥笑揶揄嘅目標言論。

### 美利堅合眾國

2012年2月，新華社聲稱：美國總統奧巴馬話「美方拒絕任何『台獨』主張」，同以往美國慣用「不支持『台獨』」字眼，用咗「拒絕任何」。但民進黨發言人林俊憲表示，佢哋查過各國媒體報導同白宮網站都無發現美國有咁樣講，對於新華社這段報導嘅真實性有保留，可能係佢哋自己片面「加註」。而陸委會官員亦表示，目前並冇收到美方對呢個會面嘅完整簡報，而且喺美國白宮發布嘅訊息都唔見奧巴馬有咁樣講。

美國國會喺研究中華人民共和國／台灣嘅「一個中國政策」報告書度（日期：2007年7月9號）闡述美國嘅立場，仲總結咗五點：

1. 喺1972年、1979年同1982年三個美中聯合公報，美國無明確講明台灣嘅主權地位。
2. 美國「認知」兩岸「一個中國」嘅立場。
3. 美國「無承認」中華人民共和國對台灣嘅主權。
4. 美國「無承認」台灣係主權國家。
5. 美國政策認為「**台灣地位未定**」。

呢五點喺 2013 年美國國會研究報告度冇變。

參考
--

1. ↑  〈百年國慶？ 世紀笑話！〉. 原著喺2013年11月11號歸檔. 喺2012年7月27號搵到.
2. ↑  CCTV-堅持一個中國 決不容忍「台獨」
3. ↑  〈國台辦王在希：台獨就是戰爭 武力恐難避免〉. 原著喺2004年10月11號歸檔. 喺2020年4月13號搵到.
4. ↑  〈3年前他預測2020武統台灣 網酸：喔喔! 今天是最後期限呢! | 政治〉. 《新頭殼 Newtalk》 (中文). 2020-12-31. 喺2021-01-01搵到.
5. ↑  〈中國退將豪語「2020前武統台灣」 港人倒數直播：最後10小時 -- 上報 / 焦點〉. *www.upmedia.mg*. 喺2021-01-01搵到.
6. ↑  〈台湾关注美国"拒绝任何台独主张"字眼〉. 《鳳凰網》.
7. ↑  习近平访美 奥巴马首提"拒绝"台独 互聯網檔案館嘅歸檔，歸檔日期2012-02-20.
8. ↑  林朝億 (2012-02-16). 〈歐巴馬拒絕任何台獨主張？ 綠存疑〉. 《新頭殼》.
9. ↑  〈台灣關注美方拒絕任何台獨主張字眼〉. 《中国评论新闻网》. 2012-02-17. 原著喺2020-09-11歸檔. 喺2020-04-13搵到.
10. ↑  Shirley A. Kan; Wayne M. Morrison (January 4, 2013). "U.S.-Taiwan Relationship: Overview of Policy Issues" (pdf). Congressional Research Service. p. 4.
搵緊日本仔嘅一個氏嘅話，請睇〈**蒲谷氏**〉。
蒲谷嘅正式出入口
**蒲谷**（粵拼：pou4 guk1）係中國廣東省廣州市嘅一個景區，喺白雲區嘅白雲山景區南邊，雲臺花園門口嗰度入去1.2公里路程就到。呢個景區曾經喺宋元清時期，因為攞過羊城八景嘅「**蒲澗濂泉**」先至畀人知。以前2001年底嘅亞洲電視劇——《騷東坡》就有一部分場景喺呢度影過。

名
-

廣州藝博院喺2015年2月11號——2015年3月11號期間搞嘅羊城八景展覽入邊講嘅「蒲澗濂泉」，嗰度真係講咗同蒲谷之前有關嘅所謂「蒲澗寺」同「濂泉」嘅嘢。
相傳喺大秦嗰時，有位嗌鄭安期嘅仙人成日喺呢度摘啲菖蒲返嚟煉藥。點知呢個溝度生咗好多菖蒲響度，所以「蒲谷」嘅名就係噉嚟。

### 鄭先寺

有位嗌鄭安期嘅先秦方士喺白雲山嗰度摘藥嚟行醫，結果佢喺嗰度摘嘅九節菖蒲返嚟，就救咗好多危重病人。後嚟佢有一次喺呢度摘藥嗰時就唔小心跣低跌咗落山，不過好彩俾隻仙鶴托返上嚟而變成仙，啲人就話佢係「鄭先翁」。後嚟啲人就喺呢度搞咗間鄭先寺出嚟，重將每年嘅農曆七月廿五號搞蒲澗節。

### 蘇東坡嚟過呢度

喺宋朝嗰時，蘇東坡就嚟過蒲澗嗰度玩。曾經重寫咗噉嘅詩：

|  |  |  |
| --- | --- | --- |
| 「 | 昔日菖蒲方土宅，後來薝匐祖師禪。如今只有花含笑，笑道秦皇慾學仙。 | 」 |
| ——蘇軾·《蒲澗寺》 |

後嚟蘇軾搬咗去惠州就聽話廣州發生咗瘟疫，先至寫咗封信話畀知州嘅王古，話嗰度啲水好邋遢，建議將蒲澗啲水引到廣州入邊。結果呢個建議，搞到個瘟疫越嚟越少，之後好長時間都冇出過單瘟疫。

### 菖蒲可以長生不老？

喺古代嗰時，民間傳說重有得話因為食咗蒲澗嘅九節菖蒲可以長生不老。

介紹
--

蒲谷嘅濂泉一景
而家呢個景區入面有比較響嘅流水聲，加上附近都係一片森林，所以空氣比較清新。而負離子方面，可以去到成10000個／cm³。佢係一個自然同野趣嘅熱帶山谷雨林景區。入面重有濂泉同茗味軒餐廳響度。

### 濂泉

濂泉係蒲谷東邊嘅一條飛泉，好似條簾嘅掛壁噉。之前嗰時嗌嘅係「簾泉」，後嚟俾人話成「濂泉」。

出面網頁
----

|  |  |
| --- | --- |
|  | 維基同享有多媒體嘅嘢：**Pugu Valley** |

* 蒲涧濂泉传说 越秀区博物馆
* 鲜为人知的广州白云山蒲谷溪流 360Doc个人图书馆
* 蒲谷 全程旅游网

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
新安縣南，圖中香港以南Ladrone islands卽係萬山。
**萬山**（**Man Shan**）、**老萬山**（**Lo Man Shan**），後亦加尾綴叫**萬山羣島**（粵讀：maan6 saan1 kwan4 dou2）、**萬山列島**，喺中國一羣島，喺廣東珠江口以南，係澳門同香港以南一列（列讀辣，laat3）島。家下萬山係歸珠海市管，因為位於珠海轄地嘅東部，又叫**珠海東區**。

萬山北部水域亦叫九洲洋，因爲佢多島而名。

名
-

山喺海卽係島，亦萬山就係有萬島，寓意好多島。萬山羣島按文理係多餘，羣島列島不過按現代地理學尾綴硬套。

英文叫**Great and Little Ladrone**、**Landrone Islands**，來自葡萄牙文，意味賊島。或者皆因以前有海賊出沒。《粵大記》中除咗記錄有「外伶仃」、「北尖」、「但竿洲」等多個島名以外，仲有「賊灣」；或者就係記錄有海賊出沒。

範圍
--

萬山原本只係個攏統稱呼，大明、大清約指新安及香山縣南面諸島，並無好確設指明範圍。十八世紀衞三畏出《Chinese Commercial Guide》，指係Great and Little Ladrone，並不包括大嶼山、蒲台等近大陸離島及遠處担杆羣島。

中華人民共和國定萬山羣島，澳門離島路環氹仔，而香港嘅香港島、大嶼山等離島，亦列入其中。之不過日掌如今多指珠海市南海諸島。

島
-

萬山有大萬山、小萬山、外伶仃、桂山島、雞澎羣島等。

註
-

1. ↑  香港電台 五夜講場 - 歷史係咁話 2020：滄波不歸成踏潮 7:09
2. ↑  原文：「We must pass rapidly through the well-known harbors and among the islands in the estuary of the Canton river, merely mentioning the names of the larger islands and places as we proceed. With Tyloo and Santsaou on our left, as we enter from the southward, we have on our right the **Great and Little Ladrone**, (called **Manshan** **萬山** or **Lo Manshan** **老萬山** Ten-thousand hills,) and Potoe; and further east, a little to the southward, commences a line of rocks and islands, of which the Asses' Ears is the most conspicuous point.」

|  |  |
| --- | --- |
|  | 維基同享有多媒體嘅嘢：**Wanshan Archipelago** |
座標: 22°16′54″N 114°08′56″E﻿ / ﻿22.281611°N 114.148915°E﻿ / 22.281611; 114.148915

香港猶太教莉亞堂
**猶太教莉亞堂**（**Ohel Leah Synagogue**，又叫**猶太廟**），係香港一間猶太教教堂，喺香港島半山區羅便臣道近衛城道交界，喺1990年被評為香港一級歷史建築，2009年12月18號確定評級。

史
-

猶太教莉亞堂1901年開始起，1902年起好，由當時香港銀行家沙宣爵士所起，為紀念佢阿媽莉亞女士，因此改名叫莉亞堂。

猶太教莉亞堂曾經喺1998年自資4,000幾萬港元重修，外牆批盪由原來嘅白色改為黃色，將後期嘅添加物拆咗，將地磚、梯級同門窗回復原貌，之後喺2000年得到聯合國教科文組織亞太區文物古蹟保護獎優異項目獎。

建築
--

猶太教莉亞堂樓高兩層，成座樓主要由外墻10條石柱支撐，採取古典主義嘅比例同對稱，結合中世紀西班牙同東猶太嘅建築風格設計，左右有八角形塔樓，中軸對稱。莉亞堂正中央係祭台嘅位置，比地面升高五級樓級，祭台面向會堂盡頭係藏經庫，佢裏面安放咗手抄《摩西五經》嘅銀筒。祭台兩邊木椅畀年長信徒使用，前廳左右塔樓裏面有木樓梯可以通往由飛扶壁支撐嘅露台，從露台可以望到中間嘅祭台，畀婦女喺舉行宗教活動嘅時候用。

出面網頁
----

* 康文署：猶太教莉亞堂
* 陳天權：猶太廟
狗頭人
狗頭人嘅畫像，出自《紐倫堡編年史》
**狗頭人**（英文：Cynocephaly）係歐洲傳說中住喺印度同埋非洲嘅狗首人身種族。西元前四世紀末，古希臘歷史學家克特西亞斯喺《印度史》（Indica）入面介紹咗狗頭人，佢哋頸以下係人類，頭部係狗仲有條毛**鬙鬙**sang1 sang1嘅長尾。狗頭人嘅文明水準唔高，以狩獵維生，鐘意肉類、牛奶、水果等等嘅食物。

《印度史》記載嘅狗頭人
-----------

狗頭人平時住喺洞穴入面，會用狗一樣嘅姿勢性交。對佢哋嚟講，用其他姿勢交配係一種恥辱。佢哋嘅壽命好長，大概有一百七十歲，亦都有部分人可以有二百歲命。狗頭人嘅社會通常係用以物易物嚟交易，佢哋會將儲落嚟乾燥生果或者琥珀畀印度國王，然後用嚟換小麥、衣服、狩獵用嘅弓箭同長槍。另一方面，印度國王每五年會送三十萬把弓、三十萬枝標槍、十二萬面盾牌、五萬把劍畀狗頭人嘅部落。因為佢哋正義感強、體能強勁，所以國王就定期送武器畀佢哋，將狗頭人部落納入自己嘅軍隊。

真實嘅狗頭人
------

事實上，狗頭人嘅真身有可能只係狒狒。當時嘅古代旅遊者將狒狒誤當成人類部落，再經過多次嘅傳播、誤解先至演變成狗頭人嘅傳說。

參考資料
----

* 奇幻不思議！揭開傳說中亞人種的神秘面紗，密田憲孝著，TEAS事務所出版，王美娟譯，ISBN 978-986-331-606-0

註
-


1. ↑  "CYNOCEPHALI (Kynokephaloi) - Dog-Headed Tribe of Greek Legend". *www.theoi.com*. 喺2023-01-18搵到.
**星室法庭**（英文：Star Chamber）係英國歷史上嘅一個司法機構，喺1487年創立，由於地點係西敏宮入邊個屋頂有星形裝飾嘅大廳，就有咗呢個名。個法庭係亨利七世同亨利八世時代，為咗加強君主專制，箝制言論自由而創設嘅法庭，喺斯圖亞特王朝嘅時期，係專登對付同國王唱反調嘅加爾文派清教徒。因獨斷行使權力同非法擴權，而廣受詬病。到咗1641年7月清教徒革命嘅前夕，由長期議會通過咗法案，取締咗個法庭。

前身
--

早期英格蘭國王嘅諮議會，就喺「星室」度處理啲政務。到咗亨利七世、亨利八世嘅時候，重組咗呢個一機構，仲授予咗司法管轄權，規定埋法官嘅組成人選。

特點
--

喺法庭開審時，訴訟雙方都冇權聽審，聽證亦唔使證人到場，而採用文字去傳達，形同秘密審判。訴訟雙方並冇一般普通法法庭所認可嘅權利，亦冇設陪審團，一切係聽法官嘅心證。而法庭係有各種刑罰同刑求嘅權限，但冇包死刑。

影響
--

呢個法庭同英國樞密院、英國高等法院等機構，構成過史上君主專制最重要嘅國家機器，特别懲處啲出版商嘅時候係好鬼積極。美國新聞史學家埃默里話呢個係「英國新聞紙出現前一長段歷史入邊禁止自由發表意見嘅又一障礙」。英國唔少新聞界先驅，都受過呢個機構嘅傳訊、折磨或監禁。星室法庭亦成為英國專制制度嘅象徵，「星室法庭」喺解散咗之後，仲成為咗專斷司法嘅同義語。但星室法庭對圈地運動嘅態度，則始終以法律角度去阻止。

1. ↑  星室法庭,Court of (the) Star Chamber 元照英美法詞典
唔好同**星條旗**搞亂。
《星條旗頌》
《**星條旗頌**》（粵拼：sing1 tiu4 kei4 zung6，英文：The Stars and Stripes Forever），係美國作曲家尊菲臘蘇沙嘅代表作，係美國出名嘅愛國主義進行曲。

英文歌詞
----

[*First Strain*]  

Let martial note in triumph float  

And liberty extend its mighty hand  

A flag appears 'mid thunderous cheers,  

The banner of the Western land.  

The emblem of the brave and true  

Its folds protect no tyrant crew;  

The red and white and starry blue  

Is freedom's shield and hope.  

  

[*Second Strain*]  

Other nations may deem their flags the best  

And cheer them with fervid elation  

But the flag of the North and South and West  

Is the flag of flags, the flag of Freedom's nation.  

  

(repeats) Other nations may deem their flags the best  

And cheer them with fervid elation,  

But the flag of the North and South and West  

Is the flag of flags, the flag of Freedom's nation.  

  

[*Trio*]  

Hurrah for the flag of the free!  

May it wave as our standard forever,  

The gem of the land and the sea,  

The banner of the right.  

Let despots remember the day  

When our fathers with mighty endeavor  

Proclaimed as they marched to the fray  

That by their might and by their right  

It waves forever.  

  

[*Repeat of the First Strain*]  

Let eagle shriek from lofty peak  

The never-ending watchword of our land;  

Let summer breeze waft through the trees  

The echo of the chorus grand.  

Sing out for liberty and light,  

Sing out for freedom and the right.  

Sing out for Union and its might,  

O patriotic sons.  

  

[*Grandioso*]  

Hurrah for the flag of the free.  

May it wave as our standard forever  

The gem of the land and the sea,  

The banner of the right.  

Let despots remember the day  

When our fathers with mighty endeavor  

Proclaimed as they marched to the fray,  

That by their might and by their right  

It waves forever.
**中國駐土耳其大使館**係中華人民共和國喺土耳其安卡拉嘅大使館。

事件
--

### 土耳其市政府門前掘窿抗議戰狼外交事件

喺2021年4月，土耳其首都安卡拉市長Mansur Yavas同埋「好黨」（Iyi Party）黨魁阿克謝納爾（Meral Aksener）喺Twitter發文紀念維吾爾族「巴仁鄉起義」31週年， 其中「好黨」黨魁提到喺中國被逼害嘅維吾爾族人，話佢哋唔會保持沉默。東突厥斯坦（維吾爾人對新疆地區嘅稱呼）總有一日會獲得自由，結果引來中國大使館同埋外交部不滿，土耳其外交部亦召見中國大使表達不滿。超過8千個土耳其嘅網民亦去中國使館嘅Twitter留言，批評中國使館違反外交儀節、跨越紅線。之後，安卡拉市政部門管理員厄茲托克（Cüneyt Öztürk）喺4月7號喺Twitter出咗兩張中國使館前施工嘅相，話施工係為咗檢查居民有冇盜用自來水資源。佢之前曾經諷刺過中國對土耳其嘅疫苗外交同經濟施壓，而有維吾爾裔土耳其人接受傳媒訪問嘅時候就話，土耳其咁做係為咗表明自己唔接受中國嘅戰狼外交。

參考
--

1. ↑  〈戰狼外交踢鐵板 中國駐土耳其大使被召喚使館推特遭灌爆 | 國際 | 重點新聞 | 中央社 CNA〉. *www.cna.com.tw* (中文). 喺2021-04-10搵到.
2. ↑  〈土國安卡拉市長挺維吾爾遭戰狼威脅 中國使館前「挖洞」反擊 | 國際〉. 《新頭殼 Newtalk》 (中文). 2021-04-09. 喺2021-04-10搵到.
3. ↑  〈中國駐土耳其使館門前遭挖洞 施工說法不那麼簡單？〉. 《RFI - 法國國際廣播電台》 (繁體中文). 2021-04-09. 喺2021-04-10搵到.
4. ↑  〈土耳其中使館無理咆哮後庭前被挖大坑 當地民眾擊掌稱快〉. *Radio Free Asia* (英文). 喺2021-04-10搵到.
一個語義網絡表達概念之間嘅關係（英文）。
**本體**（英文：**ontology**）係一種知識表示方法：一個本體會用類似附圖噉嘅做法，包含大柞概念（幅附圖包括咗哺乳動物、鯨魚、同水等等），指明嗮每一對概念之間嘅關係－鯨魚「屬於」哺乳動物、鯨魚「住喺」水入面、哺乳動物「屬於」動物... 等等。本體式嘅知識表示法喺好多實用領域上都有用，例如係喺臨床醫學上幫手做決定、知識發現、同埋好多其他方面。於是學界發展咗網絡本體語言（Web Ontology Language）呢款程式語言專門攞嚟整本體。

製作
--

睇埋：邏輯編程
以下呢段係一段用網絡本體語言表達嘅一個本體，用嚟描述一啲有關意大利薄餅嘅知識：

```
Namespace(p = <http://example.com/pizzas.owl#>)
Ontology( <http://example.com/pizzas.owl#>
   Class(p:Pizza partial
     restriction(p:hasBase someValuesFrom(p:PizzaBase)))
   DisjointClasses(p:Pizza p:PizzaBase)
   Class(p:NonVegetarianPizza complete
     intersectionOf(p:Pizza complementOf(p:VegetarianPizza)))
   ObjectProperty(p:isIngredientOf Transitive
     inverseOf(p:hasIngredient))
)

```

舉個例子說明，呢段碼 `ObjectProperty` 嗰行會同個程式指明個本體入面某啲物件嘅特性，呢行指令講咗幾樣嘢：首先，「係某某嘅原料」（isIngredientOf）呢個關係係有遞移性嘅（Transitive）－即係教部電腦，如果 A 係 B 嘅原料而 B 係 C 嘅原料，噉佢可以推斷 A 係 C 嘅原料；呢行指令仲表明咗「係某某嘅原料」係「原料包含咗」（hasIngredient）嘅反轉（inverse）－所以運用呢個本體嘅人工智能程式可以做（例如）「夏威夷薄餅原料包含咗菠蘿，所以菠蘿係夏威夷薄餅嘅原料」嘅推理。

睇埋
--

* 語義網絡可以算係本體嘅一種。
* 本體學習

攷
-

1. 1 2  OWL Example with RDF Graph. *Ontologies and Semantic Web*.
2. ↑  Kuperman, G. J.; Reichley, R. M.; Bailey, T. C. (1 July 2006). "Using Commercial Knowledge Bases for Clinical Decision Support: Opportunities, Hurdles, and Recommendations". *Journal of the American Medical Informatics Association*. 13 (4): 369–371.
3. ↑  MCGARRY, KEN (1 December 2005). "A survey of interestingness measures for knowledge discovery". *The Knowledge Engineering Review*. 20 (1): 39.
4. ↑  Bertini, M; Del Bimbo, A; Torniai, C (2006). "Automatic annotation and semantic retrieval of video sequences using multimedia ontologies". *MM ‘06 Proceedings of the 14th ACM international conference on Multimedia*. *14th ACM international conference on Multimedia*. Santa Barbara: ACM. pp. 679–682.
5. ↑  Sikos, Leslie F. (June 2017). *Description Logics in Multimedia Reasoning*. Cham: Springer.
**中大本土學社**（英文：**CUHK Local Society**），係香港中文大學一個本土派學社，喺2013年12月創立，皆因唔滿意當時香港中文大學學生會對香港新移民嚟香港攞綜援嘅立場而開。佢口號係「本土意識，紥根中大」。

隨住各大專院校學生對學聯喺雨傘革命嘅決策嚴重失當，同埋對學聯秘書處人選產生嘅代表性有質疑，唔少學生都醞釀出退聯嘅諗法，之後香港大學學生會率先提出咗退聯公投重成功。2015年2月18號，中大本土學社亦跟住策劃退聯公投，佢哋希望可以普選學聯秘書長。事實上，新一屆學聯秘書長已喺2015年3月22號選出，當選人羅冠聰(有「羅三七」嘅謔稱)僅以37票當選。

中大本土學社喺2015年3月再次回應退聯問題，同埋指出如果學聯持續未提出改革時間表，就會正式啟動退聯公投，佢哋喺3月3號就退聯公投事宜展開咗校內投票程序。佢哋亦已經開始喺中大收集聯署，尋求其他學生支持，不過佢哋嘅行動就畀以學聯派、以張秀賢為首嘅中大學生會阻撓。

參考
--

1. ↑  中大本土學社專訪
2. ↑  〈中大本土學社策劃退聯公投〉. 原著喺2015年4月2號歸檔. 喺2015年4月18號搵到.
3. ↑  〈熱血時報| 羅冠聰當選新一屆學聯秘書長〉. 原著喺2015年4月2號歸檔. 喺2015年4月18號搵到.
4. ↑  〈中大本土學社：學聯無改革時間表 將發動退聯公投〉. 原著喺2015年4月2號歸檔. 喺2015年4月18號搵到.
5. ↑  無綫新聞- 港聞- 中大本土學社就退聯啟動校內投票程序
6. ↑  〈中大本土學社：中大學生會踩場阻收集聯署〉. 原著喺2015年4月2號歸檔. 喺2015年4月18號搵到.

出面網頁
----

* 中大本土學社Facebook專頁
《**中大學生報**》係香港中文大學嘅學生擔任編採作嘅刊物，由中大學生會屬下嘅中大學生報出版委員會（簡稱「報社」）出版。出版委員會受學生會代表會監察。報社現址係香港新界沙田香港中文大學范克廉樓307室。

《中大學生報》係一份期刊，而家通常每月出版，每次印八千份：「校園版」報導校園新聞同輯錄相關評論，主要版面包括社會、專題、生活、性別、情色、專欄同投稿。除咗喺中文大學派發之外，亦會送到其他大專院校同社區組織，畀人免費攞。報社或按情況需要，不時出版特刊、號外，或者發公開信。

《學生報》舊時唔釘裝，印刷成報紙一樣嘅大開型報章（broadsheet），當時報頭所示嘅著作名係「中大學生」。而家每月定期出版嘅《學生報》都釘裝成書，封面標明「中大學生報」，號外或特刊嘅報頭亦已統一為「中大學生報」。

報社架構
----

中大學生報出版委員會，有時或簡稱「報社」，係經過全體中文大學本科生投票而成立嘅學生組織，同學生會幹事會同中大校園電台擁有同等地位。根據中大學生會會章規定，中大學生報出版委員會分別由民選委員同委任委員組成。

因應參與報社嘅人數多寡，民選委員有8到12人。參選報社嘅內閣，成員必須包括嚟自各成員書院學生會嘅基本會員。報社以內閣形式，由全體會員經投票選出，負責組織出版委員會。

報社民選委員共有：

* 總編輯1人，為出版委員會最高負責人，係出版委員會主席，對外代表出版委員會；
* 副總編輯2人，負責協助總編輯處理一切事宜；
* 執行編輯2人，負責處理一切出版事宜；
* 秘書1人，負責處理一切秘書事宜；
* 財政1人，負責處理一切財政事宜；
* 資料主任1到5人，負責主持中大學生會資料中心同處理出版委員會一切資料事宜。

委任委員乃由民選委員推薦，須經代表會同意同委任。

報社任期為每年一任，由每年3月1號到翌年2月底止。

歷史
--

特色同爭議
-----

中大學生報嘅言論同風格同香港主流傳媒大相逕庭，近年，佢哋掀起唔少軒然大波。

### 粗口字事件

《中大學生報》喺2004年9月號中刊登咗一篇題為《講普選？你講咩撚嘢呀──論普選理據，兼論代議政制》嘅文章，因為標題有粗口字眼，經幾份報章報導後，引起中大校園內外一連串反響。對此，學生報喺2004年11月發表咗《道德高地嘅虛妄》作出回應。

### 情色版事件

內文：中大學生報情色版事件
由2006年12月開始，《中大學生報》加插「情色版」，內容包括性信箱、性幻想、故事，介紹性電影同性書本；亦刊發問卷調查調查大學生嘅性態度。問卷十四條問題中，包括問讀者有冇試過幻想同父母或兄弟姊妹做愛（亂倫），同最想同乜嘢動物做愛（人獸交），引起部分人士不滿，同作出投訴。時任總編輯曾昭偉話，製作「情色版」係希望引起讀者探討性觀念，營造開闊討論性同慾望嘅空間。

由5月初開始嘅個幾禮拜，呢件事喺香港社會所引起嘅風波甚為深廣，由最初涉及到談性問題嘅態度，延伸到大係包括出版自由、言論自由、傳媒嘅社會責任、學術自主、教育制度、政府機關嘅審裁尺度、以到社會內各勢力嘅矛盾同宗教、政治角力；亦從校內異議，發展到涉及司法；從圈子糾紛，發展到公開論證，呢件事引發咗香港社會各界人士認真同嚴肅噉深思同討論有關嘅課題。

參考
--

1. ↑  〈道德高地嘅虛妄 --答一眾對學生報粗口標題嘅詰難〉. 原著喺2007年10月16號歸檔. 喺2013年12月29號搵到.
2. ↑  〈《中大學生報》炮製「情色版」〉. 星島號報. 2007-05-09. 原先內容歸檔喺2007-05-08. 喺2013-12-29搵到.
3. ↑  〈「情色」學生報老總或負刑責〉. 新浪網. 2007-05-09.`{{cite web}}`: CS1 maint: url-status (link)

睇埋
--

* 香港言論自由

出面網頁
----

* 《中大學生報》官方網站
* 中大學生報情色版事件-港人哲講 電台節目

### 粗口字事件

* 粗口事件回應：《道德高地嘅虛妄》

| * 睇
* 傾
* 改
香港中文大學 |
| --- |
| 學術機構 | 

|  |  |
| --- | --- |
| 學院 | 文學院 · 商學院 · 教育學院 · 工程學院 · 法律學院 · 醫學院 · 理學院 · 社會科學院 |
| 研究院 | 研究院 · 香港亞太研究所 · 手語及聾人研究中心 |
| 成員書院 | 崇基 · 新亞 · 聯合 · 逸夫 · 晨興 · 善衡 · 敬文 · 伍宜孫 · 和聲 |
| 學生會 | 代表會 · 幹事會 · 中大學生報 · 校園電台 |
| 其它 | 大學線月刊 · 新亞研究所 · 神學院 · 香港互聯網交換中心 · 合唱團 · 欖球會 · 深圳分校 · 李卓敏基本醫學大樓小食店 |

 |  |
| 建築景點 | 圖書館 · 文物館 · 宿舍 · 碧秋樓 · 仲門 · 未圓湖 · 合一亭 · 百萬大道 · 羅桂祥綜合生物醫學大樓 · 鄭裕彤樓 |
| 雕像 | 高錕爵士 · 饒宗頤雕像 · 新民主女神像 · 孫中山 · 孔子 · 錢穆 · 楊振寧 · 唐君毅 |
| 社會事件 | 中國民運基金 · 哭中大事件 · 中大學生報情色版事件 · 暴大 · 香港紀念六四標誌被強行移除事件 · 香港警察入侵中大校園事件 |
| 人物 | 

|  |  |
| --- | --- |
| 諾貝爾獎 諾貝爾獎 | 楊振寧 · 詹姆斯·莫理斯 · 羅伯特·蒙代爾 · 高錕 |
| 歷任校長 | 容啟東（副校長代任校長） · 李卓敏 · 馬臨 · 高錕 · 李國章 · 金耀基 · 劉遵義 · 沈祖堯 · 段崇智 |
| 榮譽博士 | 類:香港中文大學榮譽博士 |
| 榮譽院士 | 類:香港中文大學榮譽院士 |
| 舊生 | 類:香港中文大學舊生 |
| 其他 | 錢穆 · 林語堂 · 唐君毅 · 陳之藩 · 姚期智 · 丘成桐 · 何文匯 · 趙振開 · 郎咸平 · 華雲生 · 辛世文 |

 |
唔好同**中國音超**搞亂。
 **中國音樂金鐘獎**（粵拼：zung1 gwok3 jam1 ngok6 gam1 zung1 zoeng2）
，簡稱**金鐘獎**（gam1 zung1 zoeng2），係由中宣部批准搞，中國文聯同中國音協一齊辦嘅中國音樂界綜合性專家大獎，亦係同戲劇梅花獎、電視金鷹獎同電影金雞獎一齊並列嘅國家級藝術大獎。

史
-

大獎喺2001年開始搞，初期喺河北廊坊同福建廈門舉辦，但2002年10月8號，中國音協為咗搞金鐘國際音樂節，率先向廣東廣州開辦第三屆中國音樂金鐘獎。結果喺2003年2月俾市委同市政府同意重通過咗。重喺2003年7月11號同中國文聯、中國音樂家協會一齊簽字，正式定咗以後每屆金鐘獎都喺廣州辦。

之後每屆金鐘獎都發生改變。先係從第五屆開始，改為每兩年舉辦一次；第六屆開始將獎項、比賽方式同報送方法搞個大換血，重加咗理論評論獎、重新開咗全國合唱比賽同全國流行音樂大賽；第八屆開始允許港澳臺選手入去參賽。

睇埋
--

* 中國音超

註
-

1. ↑  中国音乐金钟奖概述 互聯網檔案館嘅歸檔，歸檔日期2016年3月5號，. 第四届中国音乐金钟奖
2. ↑  第三屆中國音樂金鐘獎 互聯網檔案館嘅歸檔，歸檔日期2016年3月4號，. 人民网 （2003-07-11）
3. ↑  九届金钟奖 追梦广州人 互聯網檔案館嘅歸檔，歸檔日期2016年3月11號，. 广州市文化广电新闻出版局（版权局）
4. ↑  第六届中国音乐金钟奖启动 互聯網檔案館嘅歸檔，歸檔日期2010年4月12號，. 中國海洋大學艺术系 （2007-07-31）
5. ↑  关于举办第八届中国音乐金钟奖的通知 中国音乐学院 （2011-01-04）

連出去
---

* 中国音乐金钟奖永久落户广州 广州地情网
* 关于对中国音乐金钟奖的比赛分析 中国爱乐网
**2015年緬甸軍機侵入雲南事件**係指2015年3月緬甸北部內戰入面緬甸空軍戰機多次突然飛入中國邊界係咁揼炸彈。3月13號嘅一次三粒炸彈就揼咗落去雲南省臨滄市耿馬縣孟定鎮河外嘅大水桑樹，搞到中國公民五死八傷。

背景
--

內文：2015年果敢軍事衝突
2015年2月9號開始，緬甸政府軍就對緬甸北部嘅果敢地區（緬甸撣邦果敢自治區）揮軍北上，緬甸果敢同盟軍就喺克欽獨立軍、德昂民族解放軍之類嘅緬北武裝部隊支持入面開始反攻，冇幾耐戰事就一觸即發。到咗2月17號，緬甸總統吳登盛簽咗總統令，喺果敢地區實施90日嘅緊急狀態，而且用軍隊接收晒當地所有權力。而呢場仗係咁打落去搞到好多緬甸人做咗難民去晒中國雲南省。3月7號雲南省委書記李紀恆話有成六萬人從緬甸去咗中國。

經過
--

3月8號，緬甸政府軍同緬北武裝衝突嗰時，有流彈飛咗入中國，搞到有屋爛咗，但係冇人受傷。

3月12號，緬甸又有一架軍機飛入中國，揼咗兩枚炸彈之後炒埋機，而殘骸就喺13號下晝四點左右喺薄刀山被人發現。

3月13號16點30分左右，緬軍空軍第四次飛入中國，第三次對中國揼炸彈。有三個炸彈落咗喺雲南省臨滄市耿馬縣孟定鎮河外嘅大水桑樹，死咗三個中國人，好多人受咗傷，其中一個傷者喺醫院因為傷勢嚴重死埋。距離事發地三公里嘅當地中國村民張小姐話事發嗰時當地村民喺度砍緊蔗，「之後我地就聽到緬甸戰鬥機飛過嚟，喺附近爆炸，我哋半個鐘之後去到現場嗰時雲南當地嘅工作人員亦已經去到現場。」「現場殘肢被炸到周圍都係」。

攷
-

1. ↑  （簡體中文）〈緬甸軍機炸彈落入雲南境內搞到五死八傷〉. 新浪網. 2015-03-15. 喺2015-03-15搵到.
2. ↑  （簡體中文）〈雲南省委書記：果敢沖突已經有六萬緬甸人入黎中國〉. 鳳凰網. 2015-03-07. 喺2015-03-14搵到.
3. ↑  （簡體中文）〈緬甸空軍越境4次投彈3次 遇難者入面兩人繫父子〉. 鳳凰網. 2015-03-14. 喺2015-03-14搵到.
4. ↑  （簡體中文）〈目擊邊民：緬甸軍機呼嘯而黎殘肢周圍都係〉. 網易. 2015-03-14. 原著喺2015-03-16歸檔. 喺2015-03-14搵到.
| How to read a taxoboxHow to read a taxobox**石蓮掌** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 虎耳草目 Saxifragales |
|
|
|
|
|
|
|
|
| 科 | 景天科 Crassulaceae |
| 亞科 | 長生草亞科 Sempervivoideae |
|
| 族 (*tribus*): | 景天族 Sedeae |
|
|
| 屬 | 擬石蓮屬 *Echeveria* |
|
|
|
|
|
|
|
| 種 | **石蓮掌 *E. secunda*** |
|

 |
|
| 二元學名 |
| ***Echeveria secunda***Booth ex. Lindl. |
|
|
|
|
|
|
|
|
|
|
|
|
|
|
|

**石蓮掌**（粵拼：sek6 lin4 zoeng5；學名：*Echeveria secunda*），又嗌**八寶掌**（baat3 bou5 zoeng5）或**玉蝶**（juk6 dip6），係景天科擬石蓮屬嘅多肉草本植物或亞灌木，原產墨西哥伊達爾戈州，而家喺墨西哥同中國大陸嘅沙漠地區先至搵到。

佢既係種沙漠植物，又係中國大陸成日見到嘅多肉植物之一。

樣
-

植株有短梗。好易喺基部萌生。梗頂重有細蓮座葉堆，遇泥即生根。葉互生，生喺短縮莖位，樣似短匙，稍直立，先端圓兼有些少尖重稍微向入面彎，成樖嘢睇落去似漏斗噉。葉淺綠或藍綠，質地稍薄，披咗白粉或蠟質膜。花屬總狀花序，攣埋到似蝎尾，亦有時係單生到似聚傘花序噉；花似鐘，先端5裂，朱紅，頂端黃；每年6～8月開花。果屬蓇葖果。

適應環境
----

植株鍾意喺有暖而乾燥，夠嗮陽光嘅條件入面生。幾禁kam1乾燥同半邊黑嘅地方。不過佢唔禁kam1黑麻麻、潮濕、及凍冰冰天氣環境。

用途
--

植株好多時用嚟整盆景植物，亦可以喺温室入面搞沙漠植物景觀。

連出去
---

* 多肉植物玉蝶（石莲花、宝石花、石莲掌、莲花掌、八宝掌）的秋季养护技巧 夢想花園
* 玉蝶（玉碟）,玉蝶怎么养? 枫桥居
* Echeveria secunda International Crassulaceae Network
呢篇文講植物學嘅赤松。搵緊日本姓氏嘅話，請睇〈**赤松氏**〉。

| How to read a taxoboxHow to read a taxobox**赤松** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 松柏門 Coniferophyta |
|
|
|
|
|
|
|
| 綱 | 松柏綱 Coniferopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 松科 Pinaceae |
|
|
|
|
|
| 屬 | 松屬 *Pinus* |
|
|
|
|
|
|
|
| 種 | **赤松 *P. densiflora*** |
|

 |
|
| 二元學名 |
| ***Pinus densiflora***L. |
|
|
|
|
|
|
|
|
|
|
|
|
|
|
|

**赤松**（粵拼：cek3 cung4；學名：*Pinus densiflora*）係松科松屬嘅常綠喬木，喺中國大陸東北平原東邊嘅山地、山東膠東地區同江蘇東北近雲臺山一帶、日本、北韓、蘇聯一帶先至搵到。

佢亦係城市嘅淨化環境植物之一同行道樹。

樣
-

植株高30m，胸徑1.5m；樹皮橙紅，有好多不規則鱗片響度。葉針形，兩針一拃，長5～12cm，直徑1mm到，先端微尖。花聚生或單生，公乸唔同樹；其中花公聚生，淡紅黃，樣似圓筒，長5～12mm；花乸單生或兩三個聚生，淡紫紅，樣似蛋圓形或圓角錐形，長3～5.5cm；每年4月開花。果屬球果，帶鱗盾，扁菱形；一般開花之後第二年9月底到10月結果。

用途
--

植株可以用嚟整建築材料同電線桿等，亦可以用嚟整枕木、坑木或礦柱、傢俬同火柴桿等木纖維工業範圍用品；樹幹提取出嘅樹脂可以用嚟整松香或松節油；籽可以榨油用嚟食或整化工品；針葉可以提取芳香油。成樖嘢可以做庭院用樹同公園植株都得。

連出去
---

* 赤松 Pinus densiflora Sieb. et Zucc. 中国植物志
* 赤松 植物网
* 赤松 苗木百科图库
**愛比死更冷**（英文：*Love Is Colder Then Death*）係一套 2018 年澳門電影，由周國賢、唐瑞雪、唐文龍、梁恩倩、郭永樸、施祖男、古天祥、黃竣鋒演出，故仔以廿世紀九十年代中期澳門仍然係葡萄牙殖民地時期做背景。

呢套戲得到澳門文化局「澳門電影長片製作支援計劃」資助 150 萬。

故仔
--

廿世紀九十年代中期澳門嘅治安差，由中國內地跟阿媽（梁恩倩飾）同後父標哥（唐文龍飾）嚟到澳門嘅林琦瑋（唐瑞雪飾演）喺澳門中學入面被受排斥欺凌，另一方面，佢個名同班上另一個男同學林奇偉（周國賢飾）差唔多。琦瑋俾人蝦嗰陣得到奇偉嘅出手相助，自此兩人嘅命運就連埋一齊。

兩個睇落平凡嘅中學生，心底同樣背負著重大怨恨。林奇偉嘅爸爸為咗伸張正義而畀黑幫殺害，於是佢着上老豆留低嘅警察制服，希望完成老豆生前嘅心願，用行動制裁嗰啲欺負弱勢嘅澳門黑幫；而一直飽受老母同同學欺凌虐待嘅林琦瑋，細細個親眼目睹自己親生阿爸被繼父標哥搞到變咗植物人，阿媽更離佢父女而去，報仇慾望早已植根喺佢心底。

參考
--

1. ↑  ZA誌. 〈《愛比死更冷》的辛酸喜樂 —— 這個訪問只得導演何飛與男主角周國賢 | ZA誌〉 (臺灣中文). 喺2021-11-22搵到.
2. ↑  〈LS TIME 龍祥時代電影台〉. *www.lstime.com.tw* (英文). 喺2021-11-22搵到.
3. ↑  Ryan (2018-04-24). 〈《愛比死更冷》：演員表現不俗，手法過於刻意〉. 《講。鏟。片》 (臺灣中文). 喺2021-11-22搵到.
**雙分子親核取代反應，**係親核取代反應嘅其中一種，可以叫做**SN2反應**，其中S代表Substitution（取代），N代表Nucleophilic （親核），個2字代表渠嘅速率控制步驟關兩種分子事。渠喺無機化學入面叫交換機理。

機理
--

用溴乙烷同氫氧根離子嘅反應做例子：

溴乙烷同氫氧根離子嘅反應
由上邊圖片見到，氫氧根離子就係親核體，溴離子係離去基團。

親核體（OH-）於離去基團（溴）嘅背面進攻中間嘅碳，經過一個唔穩定嘅過渡態，好快之後溴離子離去，剩番乙醇。反應一次過完成，叫做協同反應。

### 整體

圖片入面嘅Nu-代表親核體，X、Y、Z分別代表本身連於碳上面嘅唔同基團，而L代表離去基團。可以見到親核體於離去基團的背面進攻碳原子，經過短暫同唔穩定嘅過渡態之後，離去基團離開，出一個新化合物。

由於親核體於離去基團嘅背面進攻，所以X、Y、Z三個基團就會反咗去另一邊，好似親核體將基團推咗去另一邊咁。因此，如果碳原子本身有手性，咁樣渠嘅立體化學就會掉轉，即是所謂嘅瓦爾登翻轉（構型翻轉）。

反應條件
----

### 溶劑

最好用極性非質子溶劑，咁樣就有利於離去基團嘅離開。而親核體又唔會同溶劑用氫鍵連住，俾溶劑阻住，進攻唔到碳原子。

### 位阻效應

位阻效應係雙分子親核取代反應嘅一大阻礙。如果中間嘅碳有好多基團（例如甲基），就會擋住親核體進攻嘅路綫，令速率大大降低。

### 離去基團嘅强弱

如果離去基團嘅鹼性越弱（共軛酸嘅酸性越強），咁樣渠嘅離去能力越強，越快走。

鹼性：（强鹼）氟>氯>溴>碘（弱鹼）

速率：（慢） 氟>氯>溴>碘（快）

同SN1嘅分別
-------

SN1嘅速率控制步驟只關一種分子事，但係SN2嘅速率控制步驟關兩種分子事。

可以將SN1睇成離去基團自己走，親核體先攻擊碳（碳陽離子），而SN2係親核體迫走離去基團。

參考資料
----

1. ↑  魏榮寶、阮偉祥、梁婭有機化學 (2005). 《3.1.3鹵代烴的化學性質》. 北京: 化學工業出版社教材出版中心. p. 133. ISBN 7-5025-7233-3.

| * 睇
* 傾
* 改
基本反應機構 |
| --- |
| 親核取代 | 單分子親核取代反應（SN1） · 雙分子親核取代反應（SN2） · 親核芳香取代反應（SNAr） · 分子內親核取代反應（SNi） · 親核醯基取代反應（SNAcyl） |
| 消除反應 | 單分子消除反應（E1） · E1cB反應 · 雙分子消除反應（E2） |
| 加成反應 | 親電加成反應 · 親核加成反應 · 自由基加成 · 環加成反應 |
| 相關主題 | 基元反應 · 反應分子數 · 立體化學 · 催化劑 · 碰撞理論 · 溶劑效應 · 電子遷移指向 |
| 化學動力學 | 速率方程 · 速率控制步驟 |
**茂琴·譚保**|  |
| **職務：** | 自由黨領袖 |
| **任期：** | 2015年9月14號 - 2018年8月24號 |
| **前任：** | 東尼·艾保德 |
| **繼任：** | 史葛·莫理遜 |
| **職務：** | 澳洲總理 |
| **任期：** | 2015年9月15號 - 2018年8月24號 |
| **前任：** | 東尼·艾保德 |
| **繼任：** | 史葛·莫理遜 |
| **生日：** | 1954年10月24號 |
| **出生地：** | 新南威爾斯州雪梨 |
|

 **茂琴·巴賴·譚保**（粵拼：mau6 kam4 baa1 laai6 taam4 bou2）
（英文：**Malcolm Bligh Turnbull**，英文讀音：[ˈmælkəm blaɪ ˈtɜːnbʊl]；1954年10月24號—）係第29任澳洲總理，同自由黨領袖。譚保做呢個位之前係擊敗咗響2015年9月嘅自由黨領袖表決嘅東尼·艾保德，佢帶住現任嘅自由國家聯盟政府響2016年7月2號星期六嘅聯邦選舉對標·索頓嘅反對黨工黨。

譚保讀雪梨大學之前讀過雪梨文法學校，修讀過藝術學位同埋法律學位。譚保之後入過牛津大學布雷齊諾斯學院去讀公民法律學位。響入議會之前做過記者、律師同埋商行銀行家，做埋高盛嘅管理家同埋主席。佢係一個白手興家嘅多重富翁，響1994年用五十萬買咗Ozemail，之後響1999年科網股爆破之前用五千七百萬賣咗佢啲股份。之後到依家個淨資產有成兩億，響BRW Rich 200榜上有名。

譚保響1981年嘅自由黨預選同埋2001年聯邦選舉試選過，響2004年嘅聯邦選舉度就透過新南威爾斯嘅溫和度選出眾議院嘅一個位。響2007年就做咗賀華德嘅內閣成員，佢嗰陣做環境同水大臣。響2007年聯邦選舉輸咗之後，譚保做過自由黨領袖表決，但就比三票輸咗俾班頓·尼遜。之後就響2008年嗰一次以四票贏咗佢做咗阿頭同埋反對黨領袖。譚保響嗰陣時就響自由黨內部都有唔同嘅意見，就好似氣候變化，共和化同埋婚姻平權。譚保支持陸克文政府嘅減排炭污染計劃造成咗分化，響2009年嘅自由黨領袖表決嗰陣，艾保德以一票之差贏咗譚保。當初佢想離開議會，但就響2013年聯邦選舉擊敗咗工黨之後做咗響艾保德政府嘅通訊大臣。

響2015年9月14號，響艾保德政府嘅民意持續低下嗰陣，譚保就響自由黨領袖表決嗰陣挑戰艾保德，最後以十票之差贏咗佢。譚保又再一次做返自由黨嘅阿頭，限住之後嗰日做埋首相，組成譚保內閣。響民意嗰度頭嗰幾個月都處於蜜月期，直至到4月開始嗰陣，譚保開始得到負面嘅滿意淨值。之後嘅技票意向都好緊湊，響嗰陣時兩黨都不相上下，但係政府響選舉日之前嘅四次兩黨投票意向就0.5-1%些微帶頭。

出面網頁
----

|  |  |
| --- | --- |
|  | 維基同享有多媒體嘅嘢：**Malcolm Turnbull** |

* 澳洲國會譚保議員專頁
* 澳洲自由黨黨魁譚保專頁
* 茂哥林·譚保嘅個人網頁

|
|  |
| 前任：**東尼·艾保德** | **自由黨領袖**2015年9月14號 - 2018年8月24號 | 繼任：**史葛·莫理遜** |
酷玩樂隊
**酷玩樂隊**（**Coldplay**）係嚟自英國嘅另類搖滾樂隊。

佢哋喺1997年同帕洛風唱片公司簽約錄製唱片。喺2000年，佢哋嘅首張專輯《降落傘》登上咗英國排行榜嘅首位。2001年，佢哋發行咗第二張專輯《玩過頭》，收錄咗好多首廣受歡迎嘅歌，賣咗超過一百五十萬張。佢哋第三張專輯《XY密碼》亦成為2005年最暢銷嘅專輯。喺2008年，佢哋第四張專輯《玩酷人生》亦成為英國史上銷售最快嘅專輯之一，收錄嘅同名歌曲重成為英美排行榜第一名，創造咗下載量嘅新紀錄。2011年，佢哋第五張專輯《彩繪人生》正式發行，上市三日就賣超過122,000張，成為2012年其中一個銷售最多嘅唱片。喺2014年，佢哋第六張專輯《鬼故事》又一如以往登上咗英國排行榜嘅首位，亦成為好多國家iTunes排行榜冠軍，收錄嘅《繁星》成為熱話。佢哋第七張專輯《夢過頭》喺2015年12月4號發售。

成員
--

* Chris Martin——鋼琴手、結他手、主音歌手
* Jonny Buckland——主奏結他手
* Guy Berryman——低音結他手
* Will Champion——鼓手

出面網頁
----

|  |  |
| --- | --- |
|  | 維基同享有多媒體嘅嘢：**酷玩樂隊** |

* 酷玩樂隊官方網站
* （英文） 酷玩樂隊嘅Facebook頁
* （英文） 酷玩樂隊嘅Twitter
呢篇文講港鐵列車用嘅獅子山隧道。搵緊獅子山隧道公路嘅獅子山隧道嘅話，請睇〈**獅子山隧道**〉。

**獅子山隧道**（英文：**Lion Rock Tunnel**）係港鐵屯馬綫嘅鐵路隧道，全長2.475公里，係香港第三條連接市區同新界嘅鐵路隧道，穿越獅子山郊野公園（喺意義上，只有爾條「獅子山隧道」係真正穿過獅子山），連接屯馬綫黃大仙段鑽挖隧道至顯徑站，喺馬仔坑遊樂場（黃大仙一側）設有通風大樓，隧道只係畀屯馬綫列車使用，而爾個路段嘅架空電纜將採用剛性懸掛（屯馬線由紅磡站至顯徑站近爾條隧道入口，都用爾款架空電纜）。

史
-

爾條隧道（連埋黃大仙段鑽挖隧道）建造合約喺2012年10月16號批畀法國VCGP（Vinci Construction）公司，並隨即喺同年動工。2015年11月11號，隧道喺進行最後一次爆破後貫通；而直到2017年9月，顯徑至紅磡站隧道（包括爾條隧道）都已經完成路軌鋪設；而馬仔坑通風大樓亦正進行結構工程。爾條隧道架空電纜以及訊號系統已經喺2017年通電，並將會喺2019年通車。截至2017年11月，列車已經有條件喺烏溪沙至啟德間正線行駛；而喺2017年12月初，港鐵東西綫中國製列車（中文：港鐵東西綫中國製列車）D415/D416編組喺顯徑站至啟德站間進行動態測試，係自通電後首次有列車通過爾條隧道。

攷
-

1. ↑  〈沙田至中環線-已批出之主要合約〉. 原著喺2020年4月5號歸檔. 喺2018年2月15號搵到.
2. ↑  〈港鐵沙田至中環線進度-2017年6月〉 (PDF). MTR. 原著 (PDF)喺2019年8月28號歸檔. 喺2018年2月15號搵到.
獅子山隧道公路沙田段
**獅子山隧道公路**（英文：**Lion Rock Tunnel Road**）係香港公路，貫通九龍到沙田。按地理可分三段，卽九龍段、隧道段同沙田段。九龍段由獅子山南腰，九龍仔打上窩打老道，到獅子山隧道九龍出入口。隧道段卽獅子山隧道。新界段由獅子山隧道收費廣場，到大埔公路大圍段。除咗新界沙田路到大埔公路大圍段一截仔外，其餘都係1號幹線一部份。一般人講嘅獅子山隧道公路，淨指沙田段。

公路
--

官方並無分段之稱，按地理分九龍、隧道及沙田。

### 九龍段

九龍段只係一小段，就係龍翔道以北，去到隧道口。有路南通窩打老道，有支路橫駁龍翔道。佢山腰打落好近廣播道住宅區，不過無路直往。西面有獅子山公園。

### 隧道段

內文：獅子山隧道
隧道段卽獅子山隧道，實情係兩條隧道，後起一條叫第二獅子山隧道。兩條隧道，筆直平排，呈南北向，稍偏向西北或東南。

### 沙田段

沙田段，起自沙田文化博物館個路口，卽大埔公路大圍段、大埔公路沙田段、同沙田正街成十字路口，經獅子橋南過城門河，穿過大涌橋路同車公廟路嘅十字路口，上山同沙田路匯合。再西南向過隔田村經紅梅谷，與紅梅谷路匯合。近仁安醫院有獅子山隧道收費廣場，往西南過獅子山隧道辦事處，就到隧道沙田山入口。

| * 睇
* 傾
* 改
1號幹線 |
| --- |
| 1號幹線 | 
* 香港仔海傍道
* 黃竹坑道（包埋黃竹坑道天橋）
* 香港仔隧道
* 黃泥涌峽天橋
* 堅拿道天橋
* 海底隧道
* 康莊道
* 公主道
* 窩打老道
* 獅子山隧道公路（包埋獅子山隧道同第二獅子山隧道）
* 沙田路

 | 1號幹線 |
唔好同**酷遊單車**搞亂。

**酷騎單車**（粵拼：huk6 ke4 daan1 ce1；簡化字：**酷骑单车**；英文：**Coolqi Bike**）係中國大陸嘅創業公司同交通網絡公司（英文：transportation network company），2016年11月17號由高唯偉一手創辦，總部喺北京通州區。業務專門負責用手機做城市短途出行嘅單車APP服務，有「綠單車」同「土豪金單車」嘅稱呼。而家喺中國嘅北京、陝西西安、廣東廣州、深圳、湖南長沙、甘肅蘭州、遼寧瀋陽、海南海口、安徽合肥、山西太原、江蘇南京、無錫、湖北武漢、河南鄭州、福建福州、江西南昌、廣西南寧、天津、上海、浙江杭州都有佢嘅租單車服務。

呢種單車亦配咗充電設施、智能升降座櫈、智能語言鎖呢啲功能。

單車公司喺2017年8月中旬開始，有越嚟越多嘅用戶發現佢退唔到押金，甚至喺同年9月25～28號爆出公司波士走佬嘅醜聞，同年9月30號到10月3號亦爆出差人工嘅局面。同年10月20號官網亦正式閂檔，公司亦喺三日後出現人去樓空嘅局面，亦爆出差42億文債務嘅資金問題。

2017年12月12號，中國消費者協會公開發佈文章話酷騎單車爆出超過210000人次投訴。根據初步調查，發現酷騎大量收咗消費者押金兼攞做其他用途，出現難退押金嘅泶㺒嘢。

2018年3月15號，中國中央電視台舉辦嘅三一五晚會公開曝光咗酷騎單車從2017年8月中旬開始陸續出現啲衰嘢，有消費者話酷騎單車啲所為同公開搶嘢有拉臣。

車型
--

家下酷騎單車有4隻唔同版，車架色有兩種，分別係■熒光綠同■金黃。佢嘅車架前身多數有個籃，後座一般係大面積嘅防水擋板。

| 出過嘅品種 |
| --- |
| 

|  |
| --- |
| 熒光綠款 |
| 熒光綠款  |

 |

密碼鎖
---

酷騎單車用嘅密碼鎖都係搵手機掃個二維碼或輸入個車冧解鎖，但係凈得車尾有二維碼，後鎖分有熒光綠同黑圓角方頭兩種，但掃碼方式都一樣。

| 酷騎單車用過嘅鎖 |
| --- |
| 

|  |
| --- |
| 熒光綠錔款 |
| 熒光綠錔款  |

|  |
| --- |
| 黑錔款 |
| 黑錔款  |

 |

註同攷
---

註
1. ↑  喺福布斯官網介紹高唯偉嘅頁面時有提及到酷騎單車創辦咗203日，加上段落有提及「成立203日」嗰時係2017年6月8號，通過兩者計數可以得出係2016年11月17號開辦嘅。

攷

1. ↑  酷骑单车高唯伟：做共享单车行业的颠覆者 互聯網檔案館嘅歸檔，歸檔日期2017年7月5號，. 创业福布斯中文网 （2017-06-30）
2. ↑  黄金单车闪亮来袭，背后的酷骑单车和创始人高唯伟你熟悉吗？ 黑马网
3. ↑  〈酷骑小鸣押金难退 共享单车行业再洗牌〉. 《新京报》. 新華網. 2017-09-27.
4. ↑  〈酷骑单车员工说"内幕" 押金、土豪金、工资〉. 《浙江网络广播电视台》. 2017-10-03. 原著喺2020-09-08歸檔. 喺2017-11-05搵到.
5. ↑  〈酷骑单车不归路：用户挤兑危机从何而来？近42亿押金流向何方？〉. 《无冕财经》. 投资界. 2017-10-27. 原著喺2017-10-28歸檔. 喺2017-11-05搵到.
6. ↑  〈酷骑单车创始人高唯伟反思：野心太大，步子太急；曾想冲击世界首富〉. 《公司深读》. 搜狐. 2018-01-08.
7. ↑  〈央视315曝光酷骑单车押金退不了，用户：相当于公开抢劫〉. 《鳳凰網》. 2018-03-15.

出面網頁
----

* 酷騎單車嘅官方網站
**雙失青年**（NEET，全名叫Not in Education, Employment or Training），華語圈又叫**啃老族**、**吃老族**、**傍老族**、**尼特族**，係指失學同失業嘅年青人，亦即係唔安排就學、唔返工、唔進修或者唔參加就業輔導嘅後生仔。

2013年英國18歲至24歲嘅青年入面，有1/5無工作，其中倫敦有12萬名16歲至24歲雙失青年，平均每4名青年人入面就有1人失業，係30年嚟最高紀錄。同樣嘅問題亦出現喺歐盟各國，特別係東南歐國家家庭觀念深厚，有啲到咗中年仲依賴同父母食住，部分地區全年齡整體失業率甚至高過西歐城市嘅青年失業率。

原因
--

雙失青年被認為係世界性嘅社會問題，往往出現喺趕唔上世界經濟潮流嘅經濟發達高增長、生活水準高國家嘅待業青年階層中產生。

1. 因為失敗政策或者過時政策緣故，佢哋編列過時嘅知識或者技術嘅教育體制入面，栽培出唔符合當時社會期望同企業需要嘅人力，無法受社會或者企業公司所僱用，導致人力資源過剩。（常發生喺社會新鮮人同中年失業嘅人）
2. 因為經濟發展同政策未如預期，導致低薪高時數嘅工作暴增，受薪受僱人工作成本已經唔符合收入支出比例，寧願失業都唔去返工。（通常出現喺單薪家庭入面）
3. 因為國家經歷經濟高增長，生活水準提高，往往會喺政策上調整為以金融房地產為主，造成房地產價格上揚。佢哋買賣投資房地產、收租市場所賺取利潤勝過受僱於企業公司，令佢哋仔女、子孫可以依靠祖父輩供給嘅資源，令佢哋唔需要出去打工。（通常出現喺地主或者持有房地產多嘅家庭入面）
4. 因為國家經歷經濟高增長，家境富裕嘅家庭增多加上少子化，繼承父母輩嘅財產就足夠過完下半世。（通常出現喺官宦同有錢人家庭入面）

社會問題
----

雙失青年依賴屋企人唔返工，除咗本身無自行謀生能力之外，亦會增加屋企人負擔；而屋企人嘅生活供應，亦未必能夠足夠維持到生命結束嗰一日，會加速家庭經濟危機，消費趨於保守而下降，進一步拖累景氣。同時，亦會令失業人口增加，對社會上要救濟嘅人數亦會增加造政府負擔，成個社會經濟曲線亦會呈現惡性向下嘅趨勢。家庭氣氛亦會連帶受影響，成日唔返工嘅雙失青年賴喺屋企入面，屋企人會擔心自己仔女嘅未來，從而產生爭執，家庭唔美滿，人嘅心理亦會有改變。如果本身屋企人份糧都好難維持自己嘅支出，雙失青年嘅存在更加會加劇佢哋嘅負擔。雙失青年嘅存在唔單只牽涉個人或者家庭問題，更加影響到成個國家嘅競爭力同長遠發展。

解決辦法
----

由於雙失青年大多數係青年人，而且屬於適齡喺工作嘅中堅性人口，造成嘅勞動資源浪費係不容忽視。政府同社會資源為咗降低社會因此一族群而造成嘅社會問題，會用各種方案去試圖解決，例如擴張就業、職業訓練等。但係，當經濟情況長期未見好轉時，雙失青年造成對社會秩序嘅壓力會與日俱增，衝突亦會激化。有證據顯示，為咗解決青年勞動力過剩嘅問題，國家會透過公共建設、強制就業或者募兵等方式嚟消除呢個問題，但係如果經濟本身唔能夠改善，以吸收失業人口，喺資源不足情況入面，政府嘅強制性作為會令到事件變得更差，甚至引發內亂或者戰爭。日本同德國都曾經面對青壯年人口喺經濟蕭條期間大量失業嘅情況，亦使用強制手段嚟解決，結果演變成第二次世界大戰嘅導火線，所以除咗以經濟層面嚟解決之外，別無他法以治本。

根據日本內田樹教授嘅分析，雙失青年之所以成為雙失青年，係因為佢哋認為世間冷漠，所以應該傳達出世間仲係有溫暖嘅訊息，令到雙失青年了解生命嘅真正意義係同其他人嘅連結同付出，同知道自己嘅存在價值，諗辦法揾出適合自己性格同能夠勝任嘅工作。

睇埋
--

* 網吧難民
* 宅男
* 隱青
* 社交恐懼症

參考
--

1. ↑  英日青年失業嚴重 港現「飛特族」現象 《明報》 2013年1月9號
2. ↑  〈拒絕長大—— 「尼特」風暴來襲？〉. 《台灣光華雜誌》. 原著喺2016-03-05歸檔. 喺2009-12-29搵到.
3. ↑  施百俊 (2009年7月). 《宅經濟全攻略》. 台灣: 商周出版. pp. 265至266頁. ISBN 9789866472893.


|  |  |
| --- | --- |
| Stub icon | 呢篇同社會有關嘅文係楔位文。歡迎幫維基百科擴寫佢。睇 • 論 • 改 • 歷 |
**大潭𡰪**（**Tai Tam Tuk**；**Tytam Tuk**；**Tytam Took**；𡰪讀督），又寫**大潭叾**（叾讀督）係香港一地，係香港島大潭洋面之中，最𡰪𡰪嘅地方，所以叫大潭𡰪。因爲𡰪同叾唔係文言常見字，又借字寫**大潭篤**。家下有大潭篤水塘同大潭篤村。大潭童軍中心亦在此。

地理
--

大潭，故名思意，係個大嘅潭。潭三面環海，畀赤柱半島同石澳半島夾實。英人將個潭分成兩名，白筆山到黃蔴角，叫大潭灣，水面較闊，而白筆山到大潭𡰪，叫大潭港，水面較窄。

史
-

大潭𡰪就正正喺大潭港最入嘅地方。英人未建大潭篤水塘之前，大潭𡰪係谷地涌口，前面有淺灘。涌口有客家村，叫大潭𡰪，多數姓鍾，亦有幾戶姓邱、陳。佢哋祖先約莫十七世紀，由廣東梅縣同五華遷來，以耕種維生。而對出淺灘係水上人聚集之洋面，以避風浪。大潭𡰪，就係由條村留落來。

香港政府鑑於薄扶林水塘唔够使，就起多個水塘。政府相中大潭𡰪一帶山谷，分期而建。一八八二年，起好第一個。之後亦有幾個落成。到咗一九一二年，最後一期，起到大潭𡰪村。當時村中住有七十六人，村民全部得到政府賠償，徙去柴灣。工程於一九一七年完工。一九一八年二月二號，當時港督梅含理揭幕。

今日壩外亦有大潭篤村，同原本客家村無關，村民係水上人搬上岸嘅住。

而因爲柴灣發展城市，香港童軍總會喺柴灣嘅營地，亦搬到大潭𡰪，名大潭童軍中心。

交通
--

大潭𡰪地處偏僻。之不過由於係石澳同淺水灣之間必經之路，所以壩頂貫通大潭道。由於佢係十九世紀嘅設計，加上偏僻，所以車道只有一綫，車以停係壩前，確保無對頭車，先可以通行。
由十五梯峰遠眺大漢山

**大漢山**（馬來話：**Gunung Tahan**）係馬來半島最高峰，高2,187米。佢喺馬來西亞彭亨州大漢山國家公園範圍入面，係大漢山脈嘅一部分。

喺馬來文入面，「Gunung」係指「山」，而「Tahan」就指「忍耐」。顧名思義，呢座係需要有一定耐力先可以登上嘅山峰，所以亦被認為係馬來西亞半島最難攀登嘅山峰之一。

氣溫
--

大漢山夜晚可以好凍。12月至1月氣溫大約維持喺4 °C至18 °C ；6月至9月大約維持喺7 °C至27 °C。山頂上面有時候會結霜。

步道
--

瓜拉大漢步道係最古老同埋景色秀麗嘅步道。往返呢條古道通常需要7日。登山人士喺到達山腳下之前需要越過好多山脊同河流，先可以登上大漢山。

另外兩條步道分別係美拉坡步道（Merapoh）同吉蘭丹步道。兩者都大大短過瓜拉大漢步道。往返美拉坡步道只需3至4日。由瓜拉大漢步道到達美拉坡步道大約需要5日。

相
-

* 喺Kuala Juram嘅河道喺Kuala Juram嘅河道
* Kem Botak附近嘅日落Kem Botak附近嘅日落
* 夜晚喺Kem Botak附近夜晚喺Kem Botak附近
* 無名山頂，由Kem Botak望上去無名山頂，由Kem Botak望上去
* 山頂嘅木製招牌。 呢幾年嚟，因為惡劣天氣，屋頂爛咗山頂嘅木製招牌。 呢幾年嚟，因為惡劣天氣，屋頂爛咗
* Lembah Teku喺Kem Gedung上面Lembah Teku喺Kem Gedung上面
* Kem GedungKem Gedung
* 喺Gunung Tangga Lima Belas上通過金屬樓梯喺Gunung Tangga Lima Belas上通過金屬樓梯
* 喺Kem Botak嘅老鼠喺Kem Botak嘅老鼠
* 喺山頂附近嘅菘蘿屬喺山頂附近嘅菘蘿屬
* 頂部有好多蘭花頂部有好多蘭花
* 喺Wray's Camp附近嘅天王花喺Wray's Camp附近嘅*天王花*

參考
--

1. ↑  "MyMountainGoal - Adventure Team". *www.mymountaingoal.com*. 原先內容歸檔喺2011-07-14. 喺2011-06-10搵到.
**范功健**（Andy Fan），香港親中派商人，名框眼鏡創辦人。國際年青才俊交流協會旗下S.P.C.青創家協會理事。

爭議
--

### 47人案組織排隊黨阻礙想旁聽嘅公眾

就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月喺西九龍裁判法院進行開審。案件得到公眾關注，唔少公眾都想去旁聽。不過，范功健就被指有份策劃喺法院門外組織「排隊黨」，組織一啲人通宵排隊攞籌但唔入場旁聽，呢啲排隊攞籌嘅人，甚至會有論更安排，同埋有800元現金報酬，從而令其他想旁聽嘅公眾未能入場。

時事評論員桑普批評有關做法係要將香港嘅審訊同大陸司法睇齊，阻止公眾同外國領事關心事件，達到減少呢單案嘅曝光率，同埋對在審被告嘅精神支持，目的卑鄙。范功健之後被揭發同國際年青才俊交流協會有關，有媒體甚至訪問埋協會創辦人兼主席彭心，但彭心就劃清界線，話件事同佢無關，話范功健「行事為人唔 Okay」，又話佢已經退出左S.P.C.青創家協會，甚至直指佢招搖作騙行騙。之後，S.P.C.國際年青才俊交流協會嘅聲明亦形容范功健嘅行為係「不法行為」。

范功健之後喺社交媒體回應事件，承認自己做蛇頭，但就話自己只係中介，完全唔知後面有乜嘢目的。

參考來源
----

1. 1 2  〈47 人案排隊黨「蛇頭」范功健被指參與愛國商會 創辦人彭心速割席 拒評排隊黨行為：只想專心做生意〉. *hk.news.yahoo.com* (中文). 喺2023-02-17搵到.
2. ↑  〈【初選47人案】蛇頭身份曝光 青創家協會理事范功健 宗旨包括擁護政府〉. 2023-02-14.`{{cite web}}`: CS1 maint: url-status (link)
3. ↑  〈《獨媒》直擊通宵排隊黨 巡警深夜關心：「好等錢洗咩？」〉. 2023-02-14.`{{cite web}}`: CS1 maint: url-status (link)
4. ↑  〈【初選47人案】記者通宵排隊獲800元 有人收走大疊籌號保管〉. 2023-02-14.`{{cite web}}`: CS1 maint: url-status (link)
5. ↑  〈47人案现「排队党」阻旁听 有主事人涉「爱国组织」 评论指欲削关注 似大陆〉. 《RFI - 法国国际广播电台》 (簡體中文). 2023-02-15. 喺2023-02-17搵到.
6. 1 2  〈【初選47人案】范功健承認做「蛇頭」 反指「這叫人力資源不是嗎？」〉. 2023-02-18.`{{cite web}}`: CS1 maint: url-status (link)
**全國獨立黨**（英文：**National Independent Party**）係2015年1月成立嘅香港政治組織，鼓吹用激進手段推動香港獨立，自稱屬香港本土派。呢個組織因為西貢蠔涌亞視舊片廠炸彈案而被傳媒廣泛報道，不過好多本土派人士同支持者都表示喺呢單案之前未聽過呢個組織，甚至質疑事件係咪騙局或者嫁禍。

全國獨立黨已經被瓦解，連網頁都處於凍結狀態。

亞視舊片廠炸彈案
--------

2015年6月15號，警方喺西貢蠔涌亞視舊片廠破獲一個炸藥庫，拘捕十個男女，年齡介乎 21 到 58 歲，佢哋涉嫌串謀製造炸彈，部份自稱係「全國獨立黨」成員。警方並搜獲可製作高爆炸性物品三過氧化三丙酮（TATP）嘅原材料、多支氣槍，同埋標示金鐘、灣仔同「炸藥庫」嘅地圖。組織曾喺網上聲言，如果政改通過，「香港人要有心理準備當日會有傷亡」。

事件引起咗唔少人嘅關注，但亦有人指出事件非常奇怪。有網民話佢哋Facebook用字古怪，如本土派用「回歸」、「蛇齋糭餅」四字次序唔對，懷疑事件係唔係嫁禍。又有網民指出，佢哋得200幾個讚好，影響力極為有限。如果有人故意想模仿本土派，其實留下呢啲言論亦無難度可言。時事評論員劉細良話，佢哋連政黨名都唔合乎政治運動嘅邏輯，又比喻事件好似當年中共喺文化大革命期間，以抓「內人黨」嘅名義去對付異己，但「內人黨」根本唔存在。

參考
--

1. ↑  〈「全國獨立黨」fb兩年無更新〉. 《Apple Daily 蘋果日報》 (香港中文). 原先內容歸檔喺2021-02-11. 喺2020-11-18搵到.
2. 1 2  〈全國獨立黨 | 劉細良 | 立場新聞〉. 《立場新聞 Stand News》 (英文). 原先內容歸檔喺2021-02-27. 喺2020-11-18搵到.
3. 1 2  , 852郵報 (2015-06-15). 〈「全國獨立黨」疑點重重 網民質疑是否騙局│金世傑｜852郵報〉. 《852郵報》 (香港中文). 原著喺2021-02-11歸檔. 喺2020-11-18搵到. `{{cite web}}`: External link in ``|last=`` (help)
4. ↑  消息指有人自稱全國獨立黨成員
5. ↑  〈自稱「全國獨立黨」 鼓吹港獨〉. 原先內容歸檔喺2015年8月18號. 喺2015年11月15號搵到.
6. ↑  〈「全國獨立黨」5男涉制彈 法庭拒保釋〉. 原先內容歸檔喺2016年3月4號. 喺2015年11月15號搵到.
**雙向遞迴網絡**（**bidirectional recurrent network**，**BRN**）係一種進階嘅遞迴神經網絡。雙向遞迴網絡嘅特徵係有兩個彼此之間唔相連嘅隱藏層，分別叫*向前狀態*（forward states；{\displaystyle h\_{f}}）同*向後狀態*（backward states；{\displaystyle h\_{b}}）。一個雙向遞迴網絡每次會讀取 {\displaystyle n} 個輸入，foreach {\displaystyle t}，{\displaystyle t\in 1,2,...n} [1][2]：

{\displaystyle {\begin{aligned}h\_{f}&=\sigma \_{h}(W\_{h}x\_{t}+U\_{h}h\_{f\_{t-1}}+b\_{h})\\h\_{b}&=\sigma \_{h}(W\_{h}x\_{t}+U\_{h}h\_{b\_{t+1}}+b\_{h})\\y\_{i}&=\sigma \_{y}(W\_{y\_{f}}h\_{f}+W\_{y\_{b}}h\_{b}+b\_{y})\end{aligned}}}
最先嗰個時間點嘅 {\displaystyle h\_{f\_{t-1}}} 以及最後嗰個時間點嘅 {\displaystyle h\_{b\_{t+1}}} 可以會當做一啲事先設定好嘅常數。一個雙向遞迴網絡（右）嘅結構圖解如下[1]：


一個雙向遞迴網絡嘅輸出層會由過去同未來嗰度攞訊息－例如想像一個做機械翻譯嘅遞迴神經網絡，佢會攞一連串嘅英文字母做輸入，然後輸出就係一段相應嘅粵文字。喺每個時間點 {\displaystyle t}，佢會攞 10 個字，然後 foreach 字，佢會有一個輸出，個輸出會取決於打前嘅字同打後嘅字。雙向遞迴網絡最大嘅特徵係能夠埋考慮「未來」嘅訊息，而因為未來嘅訊息好多時都對做預測有用（尤其係喺語言處理上），所以雙向遞迴網絡能夠做到一啲普通嘅遞迴神經網絡做唔到嘅預測[1][3]。

睇埋
--

* 遞迴神經網絡

攷
-

1. 1 2 3  Schuster, Mike, and Kuldip K. Paliwal. "Bidirectional recurrent neural networks." *Signal Processing, IEEE Transactions* on 45.11 (1997): 2673-2681.2. Awni Hannun, Carl Case, Jared Casper, Bryan Catanzaro, Greg Diamos, Erich Elsen, Ryan
2. ↑  Understanding Bidirectional RNN in PyTorch. *Towards Data Science*.
3. ↑  T. Robinson, M. Hochberg, and S. Renals, "The use of recurrent neural networks in continuous speech recognition," in *Automatic Speech*
Recognition: Advanced Topics*, C. H. Lee, F. K. Soong, and K. K. Paliwal, Eds. Boston, MA: Kluwer, 1996, pp. 233–258.*
電子顯微鏡影到嘅癲狗病毒嘅相，由美國疾病控制與預防中心（CDC）喺1975年影得。相中細粒密集嘅灰色棒狀粒子就係癲狗病毒，仲可以睇到內基氏小體（生長喺神經細胞嘅癲狗病特有圓形病毒集合體）。
**癲狗病**（粵拼：din1 gau2 beng6；英文：**rabies**），係由癲狗病毒（rabies virus）引起嘅急性傳染病，屬於病毒性人畜共患病，會引起急性腦病，佢嘅病原體屬炮彈病毒科癲狗病毒屬（英文：Lyssavirus）。

多數人得咗癲狗病，係畀染病嘅狗（俗稱癲狗）咬親所致，所以稱做「癲狗病」。但實際唔止人同狗，大部分哺乳動物都會感染呢種病，譬喻靈長目、食肉目、翼手目動物。癲狗病嘅傳染，主要透過接觸感染，常見就係畀染病嘅動物咬親、搲親而中招，乃至畀呢啲動物舔啖，身上嘅傷口、黏膜掂到佢哋嘅口水，跟住領嘢。唔止動物傳畀人，動物之間都會按噉樣嘅方式傳染。

癲狗病係自古時就有記錄嘅病之一，離而家三千年前就有記錄。呢種病致死率好高，一旦發作幾乎百分百會死，會令腦部神經發炎，病情惡化就會痙攣、癱瘓，最後器官衰竭而死，同艾滋一齊係致死率最高嘅疾病。因爲有驚水等特徵，所以又叫**恐水病**（hung2 seoi2 beng6；英文：**Hydrophobia**），除咗水，聲同風亦會刺激到患者嘅感覺器官，引發痙攣。

呢隻病每年世界上約出五萬人嘅死者，當中九成半以上出自非洲同亞洲。畀感染動物咬嘅人中有40%係15歲未滿嘅細路仔。因爲好少人同人傳播，唔驚佢會大流行，所以喺傳染病對策上優先度比較低。

註
-

1. ↑  個詞身可以換成「瘋狗」、「狂犬」；詞尾可以換成「症」，常見名包括「瘋狗症」、「狂犬病」。

攷
-

1. ↑  "Rabies, Australian bat lyssavirus and other lyssaviruses". *The Department of Health*. Dec 2013. 原著喺2014年3月4號歸檔. 喺1 March 2014搵到.
2. ↑  癲狗病，*WHO*，2020-04-21。
3. 1 2  〈媒體中心 - 狂犬病〉. 《世界衛生組織》. 2017年9月. 喺2017年11月6號搵到.
4. ↑  "HUMAN AND ANIMAL RABIES". 《世界衛生組織》 (英文). 喺2017年11月6號搵到.
5. ↑  〈狂犬病 2006年現在 The Topic of This Month Vol.28 No.3(No.325)/IASR 28-3 ヒト狂犬病輸入例, 狂犬病対策〉. 《日本國立感染症研究所》 (日文). 喺2017年11月6號搵到.
**伏見博英** 伯爵（日文：ふしみ ひろひで 、1912年10月4號—1943年8月21號）係伏見宮博恭王第四個仔，同時係一名海軍軍人，最高階級係海軍少佐。佢生前仲係伏見伯爵家家督。未皇籍脫離之前，尊稱為**博英王**。

經歷
--

伏見博英響1912年出世，係博恭最細個仔，上有三個大佬博義、博忠、博信，再加三個家姐恭子、敦子同埋知子。

早年入讀海軍兵學校，畢業之後到大日本帝國海軍做嘢，響1932年做埋貴族院議員。響1936年，佢皇籍脫離，獲昭和天皇賜姓伏見，改名叫**伏見博英**，同時畀人封為伯爵。

後嚟佢畀人調去第3連合通信隊司令部。響1943年，佢同戰友響印尼蘇拉威西島南部波尼灣上空同人打仗嘅時候畀敵人嘅戰機擊落而戰死，終年三十歲。死後，佢畀人追封做海軍少佐。

因為佢冇仔，淨係得女，所以啲人決定將三哥博信細仔伏見博孝以養仔身份去繼承伏見伯爵家家督一位。

屋企
--

* 第一任老婆：柳澤豐子（柳澤保承第三個女）
	+ 大女：伏見元子（後嚟嫁畀堂本泰三）
	+ 二女：誓寬（原名伏見和子、依家做咗尼姑）
	+ 三女：伏見順子（夭折）
* 第二任老婆：黑田定子（黑田長和大女）
	+ 細女：伏見佳子（後嚟嫁畀伏見和夫）
* 養仔：伏見博孝

伏見伯爵家家系
-------

* 第一代：伏見博英（即係佢自己）
* 第二代：伏見博孝
* 第三代（現任）：伏見和夫
**危秋潔**（粵拼：ngai4 cau1 git3；閩南話：**Guî-tshiu-kiat**，簡化字：**危秋洁**；1990年10月17號—2017年7月24號）係中國大陸嘅女先生，福建南平邵武市人。喺四川師範大學畢業之後曾經喺邵武嘅一間小學做過語文課嘅先生。2017年7月24號俾日本媒體報道佢失蹤，俾中國大陸同日本社會關注。

失聯
--

危秋潔喺2017年7月18號一個人去日本玩一個禮拜先至返。期間先搭飛機去到北海道函館，2日後去到札幌玩，入住OCHO旅館（日文：**オチョゲストハウス**(Ochogesutoha'usu)），第三日天光無耐又搭JR去到阿寒湖（日文：阿寒湖）嘅一間麵包檔買包。期間亦喺微信轉發過車士打·班寧頓死咗同埋孫燕姿生日嘅消息，同月23號喺釧路出現之後一直冇嗮聲氣，令網友一度懷疑佢失聯。事發後好快俾中國大陸同日本嘅媒體同社會關注，中華人民共和國駐札幌總領事館亦關注咗呢單嘢。札幌當地差人收到喺OCHO旅館嘅波士第一時間報警話有中國大陸旅客失聯之後開始發佈通知，喺成個北海道地區猛咁搵危秋潔。期間重喺危秋潔嘅行李箱發現咗佢份遺書，入面寫咗「星星」同埋「遙遠」兩關鍵詞。

後續
--

2017年8月27號，日本差人打撈咗條女性鹹魚，第二日證實係危秋潔本人。後嚟根據GPS定位定出佢嘅行程，好有可能喺北海道釧路嘅桂戀漁港（日文：**桂恋漁港**かつらこいぎょこう(Katsurakoi Kyokō)）附近扠錯腳跌落太平洋浸死咗。

攷
-

1. ↑  中国女教师赴日失联时间线一览 家人求各界帮助 中新網 （2017-07-28）
2. ↑  危秋潔さん行方不明事件 中国人教師の女性が北海道観光に訪れ行方不明 誘拐や殺人の事件に巻き込まれた可能性を視野に公開捜査[*失咗效嘅鏈*] MoreNews （2017-07-28）
3. ↑  危秋潔の遺書！？「もうがんばれない」ゲストハウスに感謝や別れの手紙[*失咗效嘅鏈*]
4. ↑  福建女教師獨遊北海道-竟離奇失蹤 互聯網檔案館嘅歸檔，歸檔日期2018年5月6號，. 世界新聞網 （2017-07-26）
5. ↑  〈不明の中国人女性　家族や友人に"別れの手紙"〉. 《テレビ朝日（ANN）》. YAHOO! JAPAN. 2017-08-29. 原著喺2017-08-29歸檔. 喺2017-08-31搵到.
| How to read a taxoboxHow to read a taxobox**菠菜** |
| --- |
| 喺市場入面成日賣嘅菠菜喺市場入面成日賣嘅菠菜 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 石竹目 Caryophyllales |
|
|
|
|
|
|
|
|
| 科 | 莧科 Amaranthaceae |
| 亞科 | 藜亞科 Chenopodioideae |
|
|
|
|
| 屬 | 菠菜屬 *Spinacia* |
|
|
|
|
|
|
|
| 種 | **菠菜 *S. oleracea*** |
|

 |
|
| 二元學名 |
| ***Spinacia oleracea***L. |
|
|
|
|
|
|
|
|
|
|
|
|
|
|
|

**菠菜**（粵拼：bo1 coi3；學名：*Spinacia oleracea*），又叫**菠薐菜**，菜一種。生物學歸藜科菠菜屬。草本植物，常綠，一二年生，根帶紅色，又叫**赤根菜**。原出波斯，今下伊朗一帶，如今全球各地都可以搵到。蔬菜之中，譽為身價最高。古代，亞剌伯佬成日話佢做「菜中之王」。

菠菜有兩種，一種圓葉，一種尖葉。尖葉耐寒，秋冬會種，圓葉就春夏。菠菜成樖都食得，根葉莖都可以做餸。

名
-

菠菜有好多名，古名菠薐菜。佢由西域傳入，經常有同音異。

波菜記載由唐時傳入。宋時有現時最早記載。

### 唐

《劉賓客嘉話錄》寫**菠棱**。本書記載劉禹錫。

菜之菠棱者，本西國中，有僧自彼將其子來，如苜蓿、蒲陶，因張騫而至也。絢曰：「豈非頗棱國將來，而語訛為菠棱耶。」

唐時有頗棱國，送上菠菜種籽。訛寫菠棱。

### 宋

《唐會要》寫**波稜菜**。

泥婆羅國泥婆羅。在吐蕃之西樂陵川。⋯⋯初。提婆之父為其叔所殺。提婆出奔。吐蕃納之。遂臣吐蕃。貞觀中。使者李義使天竺。道其國。提婆大喜。延使者觀阿耆婆彌池。池週迴二十餘丈，以物投之。則生煙焰。懸釜而炊。須臾可熟。二十一年。遣使獻波稜菜渾提蔥。

泥婆羅國，今下寫尼泊爾。唐貞觀二十年，泥婆羅國遣使大唐，獻波稜菜，波菜傳入。

《嘉祐補注本草》寫**菠薐**。

### 明

《本草品彙精要》寫**赤根菜**。

《本草綱目》寫**菠**、**菠菜**、**波斯草**、**赤根菜**。

### 清

菠薐，見於《植物名實圖考》。
《植物名實圖考》記**菠薐菜**。

史
-

菠菜出自古波斯，何時傳入印度未知。唐貞觀二十一年，即西元六四七年，尼泊爾遣使帶種籽傳入大唐，自此中國廣為種植，至今大部份菠菜都係中國出產。

西元八二七年，回教徒帶菠到西西里，十一十二世紀，帶到西班牙南部。傳入歐洲其他地方較後。

一九三一年，大力水手卡通，廣為流行。主角食罐頭菠菜會一時大力無窮，西洋就將菠菜同卡通聯想一齊。廣東話將罐頭菠菜，繙成**大力菜**。

形態
--

佢嘅主根比較發達，好似啲老鼠條尾噉，紅色嘅肉質品種，味道比較甜，但佢嘅側根冇咁發達。而佢嘅莖係直立中空版，生到5dm嘅位就出分枝。葉一般係翠綠色，樣比較大。而佢嘅花係風媒花，公乸唔同菜，有時出公乸同菜嘅雙性花。而核嘅命比較短，凈得3~5年命。

營養價值
----

呢種植物嘅營養價值比較犀利，有好多蛋白質、脂肪、維他命C同Ca、Fe元素響度。成日食佢可以防止缺少維生素。

藥用價值
----

菠菜可以做藥，佢有養血、止血、平肝、潤燥嘅功效。

注意事項
----

但係菠菜有好多草酸，由於佢嘅鐵同鈣元素可以同草酸產生化學反應：

Fe2+ + 2HOOC-COO- → (HOOC-COO)2Fe ↓
Ca2+ + 2HOOC-COO- → (HOOC-COO)2Ca ↓
從而影響Ca同Fe嘅吸收。所以菠菜唔可以同豆腐炒或放喺鐵鑊度煮。

相
-

|  |  |  |  |  |
| --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 花 |
| 花  |

 |

有關嘅書
----

* 中国少年儿童百科全书 自然·环境 第399－400页　浙江教育出版社 ISBN 7-5338-1946-2/G·1942
* 薛聪贤. 《台湾蔬果实用百科第一辑》. 薛聪贤出版社. 2001年. ISBN 957-97452-1-8.

註
-

1. ↑  菠菜为什么被称为"菜中之王"？  互聯網檔案館嘅歸檔，歸檔日期2015年5月1號，. 度哥世界之最
2. ↑  菠菜：菜中之王 香港書城
3. ↑  鈣吃多會傷腎？勿同時吃高草酸食物 華人健康網
4. ↑  食莧菜粥男嬰變藍血人 互聯網檔案館嘅歸檔，歸檔日期2017年9月11號，. 蘋果日報 （2008-07-06）

出面網頁
----

|  |  |
| --- | --- |
|  | 維基同享有多媒體嘅嘢：**菠菜** |

* 昆明植物研究所. 〈菠菜〉. 《《中国高等植物数据库全库》》. 中国科学院微生物研究所. 喺2009-02-24搵到.
* 菠菜的营养价值 苹果绿
* 菠菜 三九养生堂
* 菠菜 A+医学百科
* 菠菜 Spinacia oleracea L. 中国植物物种信息数据库